Dei Energy News: Παναγιωτάκης: Τέλος στο όργιο απάτης με το Κοινωνικό Τιμολόγιο της ΔΕΗ\nΠαναγιωτάκης: Τέλος στο όργιο απάτης με το Κοινωνικό Τιμολόγιο της ΔΕΗ\nΤη διακοπή του ηλεκτρικού ρεύματος σε δικαιούχους του Κοινωνικού Οικιακού Τιμολογίου με απίστευτα υψηλές καταναλώσεις και μεγάλες ληξιπρόθεσμες οφειλές προανήγγειλε μιλώντας νωρίτερα σήμερα στην ΕΡΤ ο πρόεδρος και Διευθύνων Σύμβουλος της ΔΕΗ, Μανώλης Παναγιωτάκης.\nΠρόκειται για τις περιπτώσεις εύπορων καταναλωτών που εντάχθηκαν στο ΚΟΤ με αποτέλεσμα να χρεώνουν την ΔΕΗ για πολλά χρόνια. Σύμφωνα με τις προθέσεις της Διοίκησης της Επιχείρησης, το ηλεκτρικό ρεύμα θα κόβεται σε όσους οφείλουν πάνω από 10.000 ευρώ.\nΕνδεικτικά, ο κ. Παναγιωτάκης, ανέφερε ότι έρευνα της ΔΕΗ κατέδειξε όργιο\nαπάτης σε βάρος της Επιχείρησης, όπως την περίπτωση καταναλωτή ΚΟΤ με βίλα 1.000 τμ στην Κηφισιά που χρωστάει 28.000 και καταναλώνει 8.000 κιλοβατώρες το τετράμηνο αλλά και πρώην εφοπλιστή στην Καστέλα που διατηρεί μονοκατοικία εκτάσεως 760 τμ, δηλώνει άνεργος,καταναλώνει 7.500 κιλοβατώρες το τετράμηνο και χρωστάει 32.000 ευρώ.\nΤην απάτη έφερε στην επιφάνεια η έρευνα που διενήργησε η επιχείρηση και η οποία αποκάλυψε ότι επρόκειτο για βίλες με υψηλές καταναλώσεις και μεγάλες οφειλές.\nΑκολουθούν αναλυτικά τα όσα ανέφερε ο κ. Παναγιωτάκης στην εκπομπή:\nΔΗΜΟΣΙΟΓΡΑΦΟΣ: Λέγαμε πριν γιατί κουβαλάνε οι ταχυδρόμοι, οι διανομείς. Ένα απ’ αυτά που κουβαλάνε είναι ο λογαριασμός της ΔΕΗ που στέλνετε στα νοικοκυριά. Και είναι κι αυτός βαρύς. Το χρυσοπληρώνουμε το ρευματάκι στην Ελλάδα.\nΕΜΜ. ΠΑΝΑΓΙΩΤΑΚΗΣ: Να τα βάλουμε τα πράγματα στη θέση τους. Όποιος βλέπει τους λογαριασμούς κι έχουν μάθει πια οι καταναλωτές μας, οι πελάτες μας, το ρεύμα είναι το μικρότερο, είναι λιγότερο από το μισό του λογαριασμού. Τα υπόλοιπα είναι δημοτικά τέλη, είναι άλλες επιβαρύνσεις. Και θέλω να τονίσω εδώ ότι από το 2014 και ύστερα, δεν έχει αυξηθεί το ρεύμα ούτε 1%. Αυτό είναι ξεκάθαρο. Μάλιστα ενημερώνουμε, δώσαμε και την έκπτωση του 15% όπως ξέρετε.\nΔΗΜΟΣΙΟΓΡΑΦΟΣ: Κύριε Πρόεδρε όμως, αυτές τις μέρες διαβάζουμε πολλά δημοσιεύματα που μιλάνε για νέες επιβαρύνσεις στο λογαριασμό της ΔΕΗ. Κάντε καθαρό στον κόσμο αν έρχονται νέα βάρη στους λογαριασμούς ή όχι. Κι αν έρχονται για ποιους.\nΕΜΜ. ΠΑΝΑΓΙΩΤΑΚΗΣ: Κατ' αρχήν δεν έρχονται νέα βάρη στους λογαριασμούς. Αυτό πρέπει να το ξεκαθαρίσουμε. Υπάρχει ένα ζήτημα μόνο, ότι όπως ξέρετε, για να έχουν τα νησιά μας την ίδια τιμή ρεύματος που έχουν οι υπόλοιποι Έλληνες κι επειδή η παραγωγή στα μη διασυνδεδεμένα νησιά, στα νησιά που δεν είναι διασυνδεδεμένα με το ηπειρωτικό σύστημα είναι πολύ ακριβή, λόγω του ότι καίμε πετρέλαιο, γι’ αυτό αναγκαζόμαστε και πληρώνουμε τις λεγόμενες υπηρεσίες κοινής ωφέλειας.\nΌλοι οι Έλληνες λοιπόν συμβάλλουν στο να έχουν όλες οι περιοχές της Ελλάδας την ίδια τιμή ρεύματος. Για λόγους που προφανώς καταλαβαίνετε, από το 2012 μέχρι και σήμερα, δεν έχουν αναπροσαρμοστεί αυτές οι τιμές με αποτέλεσμα, η ΔΕΗ να έχει ξοδέψει σε λειτουργικά έξοδα αλλά και σε επενδύσεις εκατοντάδες εκατομμύρια..\nΔΗΜΟΣΙΟΓΡΑΦΟΣ: Λένε 700.\nΕΜΜ. ΠΑΝΑΓΙΩΤΑΚΗΣ: Κοιτάξτε, εμείς το είχαμε πει, 700 εκατομμύρια, υπολογίζοντας από το ’12 μέχρι το ’16. Αλλά με άλλους υπολογισμούς, έτσι όπως τους κάνει η ΡΑΕ, βγαίνει κάτι διαφορετικό, αρκετά σημαντικό. Εκείνο που θέλω να πω όμως είναι ότι σύμφωνα με τη συμφωνία που έχουμε κάνει με τους Θεσμούς, αυτά τα χρήματα η ΔΕΗ θα τα πάρει σε βάθος πενταετίας.\nΈτσι λοιπόν, ό,τι τελικά αποφασίσει ο Υπουργός με βάση και τη γνωμοδότηση της ΡΑΕ αλλά με βάση και τα στοιχεία που έχουμε δώσει εμείς, η επιβάρυνση, το πολύ να είναι 100 εκατομμύρια το χρόνο, σημαίνει περίπου 12 με 13 ευρώ για τον κάθε καταναλωτή το χρόνο. Αλλά προσέξτε, στο μεταξύ θα έχουμε τη διασύνδεση των Κυκλάδων που σημαίνει ότι ένα σημαντικό μέρος από τις δαπάνες που κάνουμε για τα νησιά δε θα υπάρχει διότι κι αυτή θα είναι διασυνδεδεμένη…\nΔΗΜΟΣΙΟΓΡΑΦΟΣ: Όλων των Κυκλάδων;\nΕΜΜ. ΠΑΝΑΓΙΩΤΑΚΗΣ: Τον Βορείων Κυκλάδων. Δεν είναι οι νότιες Κυκλάδες, είναι όμως Πάρος, Νάξος, Μύκονος, Σύρος, Τήνος. Η Τήνος ούτως ή άλλως είναι και τώρα διασυνδεδεμένη. Και από το 2020 θα έχει διασυνδεθεί με τη μικρή διασύνδεση και η Κρήτη. Αυτό θα δώσει μια ακόμη μεγαλύτερη ανάσα.\nΆρα λοιπόν δε χρειάζεται να γίνουν ανατιμήσεις, αλλά θα γίνεται σε κάποιο βαθμό ένας συμψηφισμός. Κι επειδή έχω ακούσει ότι η ΔΕΗ τ’ αναζητά αυτά για ν’ αντισταθμίσει άλλα της προβλήματα οικονομικά, μακριά από την αλήθεια είναι αυτό το πράγμα. Η ΔΕΗ δε διεκδικεί ούτε ένα ευρώ παραπάνω από αυτά που έχει ξοδέψει τα προηγούμενα χρόνια. Και όπως καταλαβαίνετε, όταν μία εταιρεία πια είναι εκτεθειμένη στον ανταγωνισμό, θα πρέπει όλες οι Υπηρεσίες Κοινής Ωφέλειας τις οποίες παρέχει, θα πρέπει γι’ αυτές ν’ αποζημιώνεται.\nΔΗΜΟΣΙΟΓΡΑΦΟΣ: Να μείνουμε λίγο σ’ αυτό. Είτε 360 είναι όπως διαβάζω τα εκατομμύρια αυτά κ. Παναγιωτάκη είτε 700 είναι είτε η μετακίνησή τους γίνει σε 5ετία είτε η συμφωνία με τους Θεσμούς έχει έναν άλλο ορίζοντα, θα είναι λεφτά τα οποία θα προέλθουν από τους καταναλωτές.\nΕΜΜ. ΠΑΝΑΓΙΩΤΑΚΗΣ: Κοιτάξτε, έχει γίνει και μια άλλη πρόταση, κατ' αρχάς απ’ τη ΔΕΗ, την επανέλαβε και η ΡΑΕ, την οποία εμείς υποστηρίζουμε. Δηλαδή: Το μεγαλύτερο μέρος της δαπάνης που έχουμε για τα νησιά, είναι το κόστος καυσίμου, είναι για το μαζούτ και για το ντίζελ. Το μεγαλύτερο μέρος αυτής της δαπάνης είναι φόροι. Δηλαδή η ΔΕΗ κάνει εθνική πολιτική, αναπτυξιακή πολιτική γιατί βασιζόμαστε πολύ στον τουρισμό των νησιών, αλλά το κράτος παίρνει φόρους.\nΘα πρέπει να το δούμε αυτό το πράγμα. Δηλαδή αν αφαιρεθεί, αν στο τέλος του χρόνου μας επιστρέφεται ο φόρος που πληρώνουμε για το πετρέλαιο, τότε δε θα υπάρξει καμία επιβάρυνση ή θα υπάρξει μηδαμινή.\nΔΗΜΟΣΙΟΓΡΑΦΟΣ: Υπάρχει κι ένα θέμα με την αρχιτεκτονική της χρέωσης για τις υπηρεσίες κοινής ωφέλειας.\nΕΜΜ. ΠΑΝΑΓΙΩΤΑΚΗΣ: Βεβαίως.\nΔΗΜΟΣΙΟΓΡΑΦΟΣ: Κι εκεί επιβαρύνονται αδίκως κάποιοι καταναλωτές.\nΕΜΜ. ΠΑΝΑΓΙΩΤΑΚΗΣ: Έχετε δίκιο σ’ αυτό. Θα σας πω τί έγινε: Κατ' αρχάς αυτό είχε αποφασιστεί από την πολιτεία το 2012. Δεν ήταν απόφαση της ΔΕΗ. Και καταλαβαίνετε ότι έγινε για κάποιους λόγους, υποτίθεται να προστατευθούν αυτοί που έχουν τις χαμηλότερες καταναλώσεις.\nΌμως είναι γεγονός ότι μετά τις 2.000 κιλοβατώρες γίνεται ένα άλμα. Έτσι λοιπόν, επειδή φέτος πολλοί συμπολίτες μας λόγω του χειμώνα και γιατί δε θέλουν να εκταμιεύουν σε πετρέλαιο, γιατί το πετρέλαιο το αγοράζεις και πληρώνεις εκείνη τη στιγμή, ενώ το ρεύμα πληρώνεις μετά από 4 μήνες, κάνουμε διευκολύνσεις κτλ., πολλοί κατέφυγαν λοιπόν σε θερμάνσεις με ηλεκτρικά μέσα, καταναλώνοντας πολύ ηλεκτρισμό.\nΈτσι, ξεπέρασαν το όριο αυτό και γι’ αυτό είδαν ξαφνικά ο λογαριασμός τους ν’ ανεβαίνει πολύ σε ό,τι αφορά στις υπηρεσίες κοινής ωφέλειας, σ’ αυτό το κονδύλι. Θα πρέπει να εξομαλυνθεί προφανώς. Εμείς είμαστε υπέρ της εξομάλυνσης.\nΔΗΜΟΣΙΟΓΡΑΦΟΣ: Θα εξομαλυνθεί; Σε τί βάθος χρόνου;\nΕΜΜ. ΠΑΝΑΓΙΩΤΑΚΗΣ: Πιστεύω ότι το Υπουργείο θα νομοθετήσει πολύ σύντομα γι’ αυτό το θέμα, ήδη έχει τις προτάσεις της ΡΑΕ, εμείς δεν είμαστε αντίθετοι μ’ αυτές τις προτάσεις, άλλωστε σας το είπα και πριν, δεν ήταν απόφαση της ΔΕΗ, αλλά ήταν νομοθέτηση της πολιτείας, το 2012, αυτές οι κλίμακες κοινής ωφέλειας. Όσο οι καταναλώσεις ήταν μικρότερες δε φαινόταν το πρόβλημα, φέτος που έγιναν μεγάλες καταναλώσεις λόγω του ψύχους, φάνηκε.\nΔΗΜΟΣΙΟΓΡΑΦΟΣ: Θα μου επιτρέψετε τώρα ένα ζήτημα γιατί θέλω να ξαναγυρίσουμε στις Κυκλάδες, μια μικρή παρένθεση για τις Κυκλάδες. Εμένα μου κάνει πάρα πολύ μεγάλη εντύπωση, ξεφεύγοντας λίγο από το ερώτημα που ήθελα να κάνω για τα κοινωνικά τιμολόγια το εξής: Στις Κυκλάδες φυσάει από τους 12 μήνες, τους 13. Και έχει ήλιο από τους 12, τους 14. Δεν αντιλαμβάνομαι στο 2017 γιατί οι κάτοικοι των Κυκλάδων πρέπει να πληρώνουν ρεύμα και δεν πάμε σε άλλες μορφές ενέργειας. Αυτό δεν το καταλαβαίνω. Υπάρχουν αντιδράσεις;\nΔΗΜΟΣΙΟΓΡΑΦΟΣ: Δε χωράνε τεράστια αιολικά πάρκα πάνω στα νησιά.\nΔΗΜΟΣΙΟΓΡΑΦΟΣ: Και στη θάλασσα μπορούν να γίνουν. Είναι συμφέροντα; Είναι η κουλτούρα μας; Είναι τί;\nΕΜΜ. ΠΑΝΑΓΙΩΤΑΚΗΣ: Κατ' αρχάς να βάλουμε τα πράγματα στη θέση τους. Και ανεμογεννήτριες να υπήρχαν και φωτοβολταϊκά, πάλι κι αυτά κοστίζουν. Δεν είναι δωρεάν. Ναι μεν ο αέρας είναι δωρεάν όταν φυσάει, αλλά η εγκατάσταση, η συντήρηση και άλλα κόστη λειτουργίας είναι υπαρκτά. Ένα είναι αυτό.\nΤο δεύτερο: Στα μη διασυνδεδεμένα νησιά, που είναι μικρά, αυτόνομα συστήματα, δε μπορεί να υποκατασταθεί η κλασική παραγωγή από ανανεώσιμες πηγές. Διότι οι ανανεώσιμες πηγές είναι στοχαστικές, δεν ξέρεις πότε θα φυσήξει για να γίνει η παραγωγή ρεύματος. Ο ήλιος είναι δεδομένο ότι παρέχει την ενέργειά του συγκεκριμένες ώρες. Όταν βέβαια προχωρήσει η αποθήκευση ηλεκτρικής ενέργειας, αλλά προς το παρόν είναι ακριβή, τότε πραγματικά θα μπορούμε να έχουμε αυτόνομα νησιά που δε θα χρειάζεται να καίνε πετρέλαιο.\nΚαι βέβαια όταν προχωρήσουν οι διασυνδέσεις. Και σας πληροφορώ ότι σ’ αυτή την κατεύθυνση, ήδη ενεργούμε εμείς. Το τελευταίο παράδειγμα που ίσως το διαβάσατε είναι στη Γαύδο. Εκεί το ρεύμα από πετρέλαιο κοστίζει πάνω από 500 ευρώ τη μεγαβατώρα, όταν η χονδρική τιμή εδώ είναι γύρω στα 55. Καταλαβαίνετε τη διαφορά.\nΕκεί λοιπόν έχουμε ήδη ξεκινήσει και κάνουμε ένα φωτοβολταϊκό πάρκο εμείς ως ΔΕΗ Ανανεώσιμες, η θυγατρική μας, θα το συνδυάσουμε με αποθήκευση και δε θα υπάρχει ανάγκη να καίμε πετρέλαιο. Θα υπάρχει βέβαια μια μηχανή εκεί για οποιαδήποτε βλάβη ή οτιδήποτε αλλά δε θα υπάρχει άλλη ανάγκη.\nΔΗΜΟΣΙΟΓΡΑΦΟΣ: Φαντάζομαι ότι έχετε δει σήμερα το δημοσίευμα των «Νέων», σε αυτό θέλω ν’ αναφερθώ για τα κοινωνικά τιμολόγια, υπάρχει ένα ρεπορτάζ που λέει «απάτες πολλών μεγαβάτ με το κοινωνικό τιμολόγιο, «μαϊμού» δικαιούχοι φέσωναν για χρόνια τη ΔΕΗ με εκατοντάδες χιλιάδες ή και εκατομμύρια ευρώ. Η επιχείρηση στέλνει τα στοιχεία στην Εφορία για ελέγχους. Μιλάμε για πολύ ακριβά σπίτια, για βίλες, οι οποίοι ιδιοκτήτες αυτών των πανάκριβων σπιτιών, έχουν ενταχθεί στο κοινωνικό τιμολόγιο.\nΔΗΜΟΣΙΟΓΡΑΦΟΣ: Δηλαδή να προβοκάρω εγώ την κουβέντα κι η ΔΕΗ δεν το έχει πάρει χαμπάρι, η οποία οφείλει να ελέγχει και να βλέπει τα κριτήρια που κάθε ιδιοκτήτης προσκομίζει για να ενταχθεί ή όχι στο κοινωνικό τιμολόγιο.\nΕΜΜ. ΠΑΝΑΓΙΩΤΑΚΗΣ: Κατ' αρχήν δεν εγκρίνει η ΔΕΗ αν κάποιος θα ενταχθεί στο κοινωνικό τιμολόγιο ή όχι. Έρχονται από τις αρμόδιες Υπηρεσίες του κράτους. Πράγματι, ανακαλύψαμε τελευταία μια σωρεία τέτοιων περιπτώσεων. Μέχρι τώρα υπήρχε μια αντίληψη, θα το πω ευθέως, λάθος, ότι επειδή δεν έχει κοινωνικό τιμολόγιο, δεν το κόβουμε. Είχαμε άλλες προτεραιότητες.\nΌμως μ’ αυτό τον τρόπο επωφελήθηκαν πολλοί συμπολίτες μας και παρουσιάζονται τα φαινόμενα τα οποία είπατε προηγουμένως, θα σας δώσω μάλιστα και μερικά παραδείγματα του προβλήματος. Αποφασίσαμε ότι όποιο έχουν πάνω από 10.000 οφειλή, θα τους κόψουμε. Πρέπει να ξέρετε ότι αποκοπή σε κοινωνικό τιμολόγιο της ηλεκτρικής ενέργειας υπόκειται σε περιορισμούς σοβαρούς και μάλιστα την περίοδο από Νοέμβριο μέχρι και τον Απρίλιο δε μπορούμε να κόψουμε.\nΛοιπόν, να σας πω: Υπάρχει βίλα 1.000 τετραγωνικών μέτρων στην Κηφισιά, χρωστάει 28.000 και καταναλώνει 8.400 κιλοβατώρες το δίμηνο.\nΔΗΜΟΣΙΟΓΡΑΦΟΣ: Είναι στο κοινωνικό τιμολόγιο;\nΕΜΜ. ΠΑΝΑΓΙΩΤΑΚΗΣ: Όλα αυτά που σας λέω είναι στο κοινωνικό τιμολόγιο. Μονοκατοικία πρώην εφοπλιστή στην Καστέλα που σήμερα δηλώνει άνεργος, είναι εκτάσεως 760 τετραγωνικών μέτρων, καταναλώνει 7.500 κιλοβατώρες το 4μηνο και χρωστάει 32.000. Μονοκατοικία στην Κηφισιά 214 τετραγωνικών, καταναλώνει 10.000 κιλοβατώρες και οφείλει σήμερα 21.000.\nΥπάρχει βίλα στην Εκάλη όπου καταναλώνει κάθε χρόνο 4.800 και οφείλει 12.000. Υπάρχει βίλα πρώην Εφοριακού στο Βαρνάβα περίπου 300 τετραγωνικών μέτρων, χρωστάει 65.000 και καταναλώνει 15.000 κιλοβατώρες.\nΔΗΜΟΣΙΟΓΡΑΦΟΣ: Αυτά τα πληρώνω κι εγώ.\nΕΜΜ. ΠΑΝΑΓΙΩΤΑΚΗΣ: Βεβαίως τα πληρώνετε κι εσείς.\nΔΗΜΟΣΙΟΓΡΑΦΟΣ: Δηλαδή την απάτη των συγκεκριμένων την πληρώνω κι εγώ κι εσείς και όλοι.\nΕΜΜ. ΠΑΝΑΓΙΩΤΑΚΗΣ: Ναι. Σκοπεύω τις επόμενες ημέρες να επισκεφθώ τον επικεφαλής της Γραμματείας Δημοσίων Εσόδων, τον κ. Πιτσιλή να του θέσω αυτά τα πράγματα υπ' όψιν και να ελέγξει και τους μηχανισμούς του γιατί με κάποιον τρόπο έχουν περάσει αυτά τα πράγματα. Δεν ξέρω και τί ΕΝΦΙΑ πληρώνουν αυτοί οι άνθρωποι, πόσα τετραγωνικά δηλώνουν. Εμείς έχουμε τα πραγματικά τετραγωνικά ως ΔΕΗ, αλλά τί δηλώνουν αυτοί στην Εφορία, τί κάνουν, αυτό πρέπει να το ελέγξουν οι φορολογικοί θεσμοί.\nΕμείς πάντως αποφασίσαμε, να το ξεκαθαρίσω αυτό, ότι αν όχι φέτος γιατί δεν προλαβαίνουμε, έχουμε λίγες μέρες ακόμη, του χρόνου θα το ξεκαθαρίσουμε σε ό,τι εξαρτάται από εμάς πλήρως το θέμα του κοινωνικού τιμολογίου. Δε μπορεί να γίνεται κατάχρηση και να είναι εις βάρος των δικαιούχων.\nΕΜΜ. ΠΑΝΑΓΙΩΤΑΚΗΣ: Εις βάρος των πραγματικά δικαιούχων.\nΔΗΜΟΣΙΟΓΡΑΦΟΣ: Κύριε Πρόεδρε έρχονται ερωτήματα βροχή όπως αντιλαμβάνεστε. Εγώ επιλέγω: Ένας που έκανε ρύθμιση και δεν πληρώνει τον τρέχοντα λογαριασμό, χάνει τη ρύθμιση;\nΕΜΜ. ΠΑΝΑΓΙΩΤΑΚΗΣ: Δε χάνει τη ρύθμιση αλλά χάνει την έκπτωση του 15%. Πάντως είναι πακέτο το να πληρώνει τους τρέχοντες λογαριασμούς, έχει κάνει διακανονισμό. Όταν κάναμε τις 36 δόσεις ήρθε ο άλλος και κάναμε διακανονισμό. Πήρε τα κουπόνια του κτλ. Στα πλαίσια του διακανονισμού είναι το να πληρώνει και τους τρέχοντες.\nΔΗΜΟΣΙΟΓΡΑΦΟΣ: Έχετε δίκιο αλλά λέω ότι τώρα, ένα μήνα κάποια στιγμή εφ' όσον υπάρχει συνεχής ροή αποπληρωμής των δόσεων, για κάποιο μήνα όταν εμφανιστεί ότι κάτι έπαθε…\nΕΜΜ. ΠΑΝΑΓΙΩΤΑΚΗΣ: Το έχουμε θεσμοθετήσει. Με τη θεσμοθέτηση των 36 δόσεων έχουμε δώσει περιθώριο για μια φορά το χρόνο αν κάποιος βρεθεί σ’ αυτή τη δυσκολία που είπατε, να μην το πληρώσει, χωρίς να χάσει τη ρύθμισή του.\nΔΗΜΟΣΙΟΓΡΑΦΟΣ: Έχω την εντύπωση, διορθώστε με παρακαλώ αν κάνω λάθος, ότι η υπόθεση της ΔΕΗ, δηλαδή εκτός από τις λιγνιτικές εάν θα περάσουμε σε αποκρατικοποίηση στις υδροηλεκτρικές, θα τεθεί πλέον στα προαπαιτούμενα μέχρι το Δεκέμβριο. Δηλαδή είναι η τελική λύση που λέμε. είναι έτσι; Και τί ακριβώς θα συμβεί;\nΕΜΜ. ΠΑΝΑΓΙΩΤΑΚΗΣ: Δεν είναι έτσι. Κατ' αρχάς τα υδροηλεκτρικά εξαιρέθηκαν όχι μόνο από την πλευρά τη δική μας.\nΔΗΜΟΣΙΟΓΡΑΦΟΣ: Να συμπληρώσω αν μου επιτρέπετε κ. Πρόεδρε το ερώτημα για την οικονομία του χρόνου και γιατί επιμένει η ΔΕΗ στη διατήρηση του 25% του ενεργειακού μίγματος να είναι από λιγνίτη. Εμείς δεν τον πολυσυμπαθούμε το λιγνίτη αλλά δεν έχει πολύ μεγάλη σημασία.\nΕΜΜ. ΠΑΝΑΓΙΩΤΑΚΗΣ: Θα πρέπει να έρθετε, θα οργανώσουμε ένα ταξίδι όπως κάναμε το Γενάρη φέτος που ήρθαν όλοι οι ενεργειακοί συντάκτες και το γνώρισαν το λιγνίτη από κοντά. Ελάτε λοιπόν κι εσείς, θα κάνουμε άλλο ένα, είστε προσκεκλημένοι μας..\nΔΗΜΟΣΙΟΓΡΑΦΟΣ: Είστε οπαδός του λιγνίτη δηλαδή.\nΕΜΜ. ΠΑΝΑΓΙΩΤΑΚΗΣ: Δεν είναι θέμα ότι είμαι οπαδός του λιγνίτη. Είμαι οπαδός της ασφάλειας εφοδιασμού της χώρας μας. Η χώρα μας προσέξτε να δείτε, έχει δυο εγχώριες πηγές. Η μία είναι ο λιγνίτης και τα νερά όσον αφορά τη συμβατική παραγωγή κι έχει και τις ανανεώσιμες πηγές, τις οποίες ήδη τις έχουμε αναπτύξει, άσχετα αν έχουν γίνει λάθη στην τιμολόγησή τους και πληρώνουμε υπερβολικά ποσά, ειδικά για τα φωτοβολταϊκά.\nΑπό κει και πέρα αν δεν έχουμε λιγνίτη, θα πρέπει να καταναλώνουμε φυσικό αέριο, το οποίο είναι εισαγόμενο. Εκτός όμως του ότι είναι εισαγόμενο, δεν έχουμε και πολλές πηγές τροφοδοσίας. Δηλαδή πρέπει να ξέρετε ότι φέτος, στην κρίση που περάσαμε εξαρτώμεθα από το πλοίο που ερχόταν με υγροποιημένο φυσικό αέριο από την Αλγερία. Κι επειδή υπήρχε θαλασσοταραχή, καθυστέρησε δυο τρεις φορές, αρκετές μέρες το πλοίο να έρθει, οπότε αναγκαστήκαμε εμείς σαν ΔΕΗ, κάποιες μονάδες φυσικού αερίου που έχουμε στο Λαύριο και στην Κομοτηνή π.χ. να τις δουλέψουμε με πετρέλαιο, πράγμα το οποίο είναι πανάκριβο.\nΆρα λοιπόν ο λιγνίτης σ’ ένα ποσοστό 25%, 27%, το δέχεται και το Υπουργείο αυτό με τη μελέτη που ήδη εκπονεί και φαντάζομαι πολύ σύντομα θα τη θέσει ενώπιο της δημοσιότητας, είναι απαραίτητος για το μεταβατικό στάδιο που θα εξελιχθεί πλήρως η τεχνολογία των ΑΠΕ και της αποθήκευσης που είπα προηγουμένως, ώστε τελικά να μπορούν κι αυτές να χρησιμοποιηθούν ως μονάδες βάσεως.\nΤώρα για το θέμα της αξιολόγησης που είπατε, είμαστε σε μια θα έλεγα εποικοδομητική συνεργασία με τις αρμόδιες Υπηρεσίες της Commission και ιδιαίτερα τη Γενική Διεύθυνση Ανταγωνισμού. Τους έχουμε υποβάλλει τις προτάσεις μας για το portfolio των μονάδων που πρέπει να πωληθεί από τη ΔΕΗ για να τηρηθεί και η απόφαση του Ευρωδικαστηρίου του 2012 και αυτές οι προτάσεις είναι σε συζήτηση.\nΈχει ελεγχθεί περίπου το 70% της πρότασής μας. Απομένει το υπόλοιπο 30%. Η ίδια η Commission απέκλεισε τα νερά, είπε ότι «δε μας ενδιαφέρον τα νερά, όταν θα συμφωνήσουμε στο portfolio των μονάδων των λιγνιτικών, για μας ο φάκελος έκλεισε». Και με την ευκαιρία που μου δίνεται, θέλω να τονίσω προς κάθε κατεύθυνση, ότι είναι συμφέρον και της ΔΕΗ, πέραν γενικά της χώρας, ότι πρέπει να κλείσει σύντομα η αξιολόγηση αλλά τα θέματα που αφορούν τη ΔΕΗ είναι προς το συμφέρον μας να κλείσουν όσο το δυνατόν πιο σύντομα για να ξεκινήσουμε τις διαδικασίες πώλησης.\nΑλλά κι από την άλλη πλευρά δε θέλουμε να έχουμε τέτοιες εκκρεμότητες τη στιγμή κατά την οποία εκπονούμε το στρατηγικό και το επιχειρησιακό μας σχέδιο και πρέπει να δούμε τί θα κάνουμε κι εμείς ως εταιρεία. Πρέπει αυτές οι εκκρεμότητες να τελειώσουν.\nΔΗΜΟΣΙΟΓΡΑΦΟΣ: Μιλάνε κάποιοι για τη γεωθερμία, τί θα κάνετε με τη γεωθερμία. Μιλάνε κάποιοι γιατί αν δεν πληρώσουν δυο λογαριασμούς στη ΔΕΗ κόβουν το λογαριασμό. Λέει μια τηλεθεάτρια, σ’ αυτές τις μεγάλες οφειλές γιατί δεν το κόβουν και το πρόβλημα το μετακυλύετε στον καταναλωτή, δεν ξέρω τί εννοεί ακριβώς. Μετακυλύετε την ευθύνη στον καταναλωτή.\nΕΜΜ. ΠΑΝΑΓΙΩΤΑΚΗΣ: Κατ' αρχάς, κάνουμε μια πολύ μεγάλη προσπάθεια να κόψουμε όλες τις καταναλώσεις, μάλιστα είχαμε δώσει μια γραμμή από πέρυσι τον Αύγουστο, όσοι χρωστάνε πάνω από 3.000 και μάλιστα αρκετό καιρό να κόβονται. Δεν είναι σωστό ότι με έναν δύο λογαριασμούς κόβουμε. Περνούν αρκετοί λογαριασμοί, γίνονται προειδοποιήσεις, γίνονται προσπάθειες διαλόγου, συνεννόησης κτλ. Επομένως σε ό,τι αφορά αυτό, νομίζω ότι το έχει αναγνωρίσει η συντριπτική πλειοψηφία..\nΔΗΜΟΣΙΟΓΡΑΦΟΣ: Δεν είναι απότομο το κόψιμο δηλαδή.\nΕΜΜ. ΠΑΝΑΓΙΩΤΑΚΗΣ: Όχι.\nΔΗΜΟΣΙΟΓΡΑΦΟΣ: Δηλαδή δεν πάει με πόσους λογαριασμούς, πάει με ποσό, με σούμα. Ποιο είναι αυτό το ποσό; 3.000;\nΕΜΜ. ΠΑΝΑΓΙΩΤΑΚΗΣ: 3.000 ήταν πέρυσι. Τώρα έχουμε κατέβει κι από τις 3.000 γιατί κάποιοι έκαναν κατάχρηση. Κάποιοι κάνουν κι ένα λάθος, προσέξτε: Επειδή είχε περάσει η αντίληψη ότι κόβουμε μόνο αυτούς που χρωστάνε πάνω από 1.000 ευρώ, πολλοί τί έκαναν: Όταν έφταναν στα 1.000, έβαζαν ένα κατοστάρικο, ξαναγύριζαν στα 900 και γινόταν λιγάκι αυτό το παιχνίδι.\nΑυτό δεν τους συμφέρει ούτε τους ίδιους. Αν είχαν έρθει να διακανονιστούν για τα 1.000 ευρώ με τις 36 δόσεις, θα έδιναν 30 ευρώ το μήνα. Και με 30 ευρώ το μήνα θα είχαν και την έκπτωση του 15% εφ' όσον ήταν συνεπείς, και θα τελείωναν με τα χρέη τους προς τη ΔΕΗ και θα ήταν από κει και πέρα μόνο συνεπείς. Δηλαδή ούτε οικονομικά τους συνέφερε. Εκτός βέβαια εάν κάποιες περιπτώσεις που άνθρωποι δε μπορούσαν να πληρώσουν ούτε αυτά.\nΔΗΜΟΣΙΟΓΡΑΦΟΣ: Άρα αυτό μπαίνει σ’ ένα δρόμο δηλαδή λέτε. Πια.\nΕΜΜ. ΠΑΝΑΓΙΩΤΑΚΗΣ: Πιστεύω ότι μπαίνει σ’ ένα δρόμο, έχει μπει..\nΔΗΜΟΣΙΟΓΡΑΦΟΣ: Μια κουβέντα για τη ρευματοκλοπή. Λέγαμε πριν το κοινωνικό, ότι έχει γίνει κατάχρηση, ότι έχουν γίνει του κόσμου οι κομπίνες και οι απατεωνιές και αυτά τα πληρώνει ο κόσμος. Το ίδιο δε συμβαίνει και με τη ρευματοκλοπή;\nΕΜΜ. ΠΑΝΑΓΙΩΤΑΚΗΣ: Έχετε απόλυτο δίκιο.\nΔΗΜΟΣΙΟΓΡΑΦΟΣ: Τί κάνετε όμως μ’ αυτό;\nΕΜΜ. ΠΑΝΑΓΙΩΤΑΚΗΣ: Το έχουμε αναδείξει εμείς το θέμα γιατί εμείς μην ξεχνάτε, ως ΔΕΗ τώρα είμαστε ένας προμηθευτής, παράγουμε και προμηθεύουμε ηλεκτρική ενέργεια. Την πάταξη της ρευματοκλοπής την έχει στην αρμοδιότητά του ο ΔΕΔΔΗΕ ο οποίος διαχειρίζεται και λειτουργεί τα δίκτυά μας και βέβαια η ΡΑΕ με τους κανόνες τους οποίους θεσπίζει.\nΔε μπορώ να πω ότι είμαστε πολύ ικανοποιημένοι, αλλά χρειάζεται πολύ μεγάλη προσπάθεια, είναι ένα αντικοινωνικό φαινόμενο, θα έλεγα ότι έχει και μερικές διαστάσεις που δεν τις έχει καν το λαθρεμπόριο καυσίμων γιατί το λαθρεμπόριο καυσίμων περιορίζεται σε κάποια περιθωριακά, θα έλεγα στρώματα, παράνομα βέβαια.\nΑυτό έχει αγγίξει αρκετά σημαντικά στρώματα της κοινωνίας κι επαγγελματίες, εμφανίζονται διάφοροι επιτήδειοι, κοντεύει να γίνει ένα νέο επάγγελμα, μια καινούργια αγορά..\nΔΗΜΟΣΙΟΓΡΑΦΟΣ: Πώς προστατεύεται ο καταναλωτής δηλαδή;\nΕΜΜ. ΠΑΝΑΓΙΩΤΑΚΗΣ: Κατ' αρχάς ο καταναλωτής ο οποίος δέχεται τέτοιες προτάσεις, η μόνη προστασία είναι να τις αρνείται, να μην αφήνει να γίνονται επεμβάσεις στο μετρητή του. Δεν πάει κανείς αυθαίρετα να επέμβει στο μετρητή σου για να πληρώνεις λιγότερο. Είναι προφανώς με τη συναίνεσή σου ή με την παραγγελία σου.\nΑπό κει και πέρα το θέμα της προστασίας είναι κάτι γενικότερο, δηλαδή στο βαθμό που θα μειώνεται η ρευματοκλοπή, στον ίδιο βαθμό και η αγορά θα λειτουργεί καλύτερα αλλά και οι προμηθευτές και κυρίως η ΔΕΗ, θα έχουν περισσότερα έσοδα.\nΔΗΜΟΣΙΟΓΡΑΦΟΣ: Μια κουβέντα για τη γεωθερμία κ. Πρόεδρε.\nΕΜΜ. ΠΑΝΑΓΙΩΤΑΚΗΣ: Για τη γεωθερμία, προσέξτε: Η χώρα μας έχει ένα αρκετά πλούσιο γεωθερμικό δυναμικό. Στα νησιά, στην Κίμωλο, στη Μήλο, στη Νίσυρο…\nΔΗΜΟΣΙΟΓΡΑΦΟΣ: Έχουν πολύ κακή εμπειρία από τη δεκαετία του ’70..\nΕΜΜ. ΠΑΝΑΓΙΩΤΑΚΗΣ: Είχαμε κάνει λάθος, η τεχνολογία τότε άλλωστε δεν ήταν τόσο προηγμένη όπως είναι σήμερα. Θέλω να σας πληροφορήσω ότι με το παράδειγμα της Μήλου άλλαξε η τεχνολογία. Έτσι λοιπόν είναι απολύτως καθαρή αυτή η ενέργεια, ούτε μυρίζει τίποτα, και βέβαια πιστεύω ότι επιτέλους θα πρέπει να ξεκινήσουμε.\nΘα κάνουμε τις προτάσεις μας στις τοπικές κοινωνίες, δε θα πάμε αυθαίρετα, θα δούμε και το τί αντισταθμιστικά οφέλη θα έχουμε που θα είναι σοβαρότατα τα αντισταθμιστικά οφέλη, θα κάνουμε διάλογο μαζί τους και επιτέλους θα πρέπει να την αναπτύξουν.\nΔΗΜΟΣΙΟΓΡΑΦΟΣ: Να πούμε μια κουβέντα για τη μάχη της Ηλεκτρικής. 13 Οκτώβρη του ’44, εκεί οι εργαζόμενοι μπήκαν μπροστά.\nΕΜΜ. ΠΑΝΑΓΙΩΤΑΚΗΣ: Όταν αποχωρούσαν οι Γερμανοί από την Αθήνα και ενώ η πρωτεύουσα ζούσε τις στιγμές που παραληρήματος, με την απελευθέρωσή της, δυστυχώς ο Πειραιάς δεν είχε το ίδιο πράγμα διότι ήταν έτοιμοι ν’ ανατινάξουν το λιμάνι οι Γερμανοί και το εργοστάσιο του Αγίου Γεωργίου.\nΤο εργοστάσιο του Αγίου Γεωργίου ήταν εκείνο που έδινε ηλεκτρική ενέργεια, στο Κερατσίνι, έδινε ηλεκτρική ενέργεια σε όλη την Αττική τότε, αυτό που κατανάλωνε ο κόσμος. Επίσης στο τραμ, στον ηλεκτρονικό σιδηρόδρομο. Επομένως ήταν ζωτικής σημασίας. Υπήρξε μια επανάπαυση και μια ολιγωρία από την τότε κυβέρνηση και Διοίκηση, την τότε Διοίκηση, νόμιζε ότι με κάποια συναλλαγή με τους Γερμανούς θα το αποφεύγαμε. Ευτυχώς όμως ούτε οι εργαζόμενοι ούτε και ο ΕΛΑΣ τότε επαναπαύθηκαν κι έτσι λοιπόν κατάφεραν, αιφνιδίασαν τους Γερμανούς και έστησαν το εργοστάσιο μετά από σκληρή μάχη με 11 νεκρούς και δεκάδες τραυματίες.\nΔΗΜΟΣΙΟΓΡΑΦΟΣ: Επειδή είπατε για τον ΕΛΑΣ, αν θυμάμαι καλά, διορθώστε με, μέλη του ΕΑΜ δεν ήταν οι εργαζόμενοι;\nΕΜΜ. ΠΑΝΑΓΙΩΤΑΚΗΣ: Όχι όλοι, αλλά πολλοί. Όλοι οι εργαζόμενοι ήταν. οι συγκεκριμένοι που σκοτώθηκαν ήταν μέλη του ΕΑΜ και του ΚΚΕ τότε. Εκείνο που θέλω να σας πω είναι ότι η τότε Διοίκηση της εταιρείας, της ΗΕΑΠ η οποία ανήκε στους Εγγλέζους, έστειλε ευχαριστήρια τηλεγραφήματα, έδωσε κάποια ποσά στα θύματα και στους συγγενείς των θυμάτων και ανήγγειλε κι ένα θαυμάσιο μνημείο στον τόπο της θυσίας, το οποίο το έκανε ο μεγάλος γλύπτης, ο Καπράλος. Και μάλιστα φέτος ανακαλύφθηκε ότι ήταν του Καπράλου. Το Μουσείο Καπράλου το έψαχναν και το έψαχναν μάλιστα στην Ανάσταση, στο νεκροταφείο. Και ήταν στο εργοστάσιο του Αη Γιώργη.\nΑυτό το μνημείο πρέπει να ξέρετε, έμεινε κρυμμένο μέσα σε αγριόχορτα και άλλα και οι εργαζόμενοι μετά το ’75 άρχισαν δειλά-δειλά να τη γιορτάζουν, τα Συνδικάτα μπήκαν μπροστά μετά το ’77, όμως οι Διοικήσεις ήταν τουλάχιστον αμήχανες. Είναι λοιπόν μια εκκρεμότητα την οποία οφείλαμε να τελειώσουμε, δεδομένου εκτός των άλλων ότι έχει και τεράστια διαπαιδαγωγική αξία για τους εργαζομένους. Διότι είναι μια πράξη που δείχνει κοινωνική υπευθυνότητα.\nΔΗΜΟΣΙΟΓΡΑΦΟΣ: Σας ευχαριστούμε πολύ. Καλή δύναμη.\nΕΜΜ. ΠΑΝΑΓΙΩΤΑΚΗΣ: Ευχαριστώ πολύ, να είστε καλά.\nΑναρτήθηκε από Deienergy News στις 8:52 μ.μ.\nΕτικέτες ΔΕΗ, ΕΝΕΡΓΕΙΑ, ΕΝΗΜΕΡΩΣΗ\nΤην ενσωματωμένη στη ΔΕΗ περιουσία των εργαζομένων επικαλείται η προσφυγή της ΓΕΝΟΠ στο Ευρωπαϊκό Δικαστήριο\nΣυναδέλφισσες – Συνάδελφοι Την Πέμπτη 19 /07/2018 και ώρα:10.00 συνεδρίασε το Δ.Σ του ΔΕΔΔΗΕ και συζητήθηκαν και τα εξής θέματ...


Johnny's New York Style Pizza (Douglasville, Τζόρτζια) - Κριτικές\nJohnny's New York Style Pizza, Douglasville - Κριτικές\nΝο 10 από 15 δραστηριότητες - Douglasville\nΛατρεύω αυτό το μέρος. Τα υλικά είναι φρέσκα και το λατρεύω το φούρνο με τούβλα πίτσα. Την πρώτη φορά που η οικογένειά μου και εγώ το επισκεφθήκαμε εδώ παραγγείλαμε ένα xl και δεν μπορούσαμε να ολοκληρώσουμε lol, πρόκειται για ένα τεράστιο πίτσα. Τώρα έχουμε μόνο...τις μεγάλες ή μεσαίες. Έχω επίσης διέταξε το λεμόνι pepper φτερά και είμαι οπαδός. Συνολικά ένα υπέροχο μέρος για να πάτε για πίτσα.Περισσότερα\nΗ γυναίκα μου και εγώ επισκεφθήκαμε το Johnny's νωρίτερα σήμερα για σάντουιτς. Είχα το κοτόπουλο φιλαδέλφειας και είχε το τυρί με πατάτες. Το φαγητό ήταν πολύ γευστική και φρέσκα. Θα επιστρέψουμε σύντομα.\nΔείτε και τα 12 κοντινά ξενοδοχείαΔείτε και τα 184 κοντινά εστιατόριαΔείτε και τα 15 κοντινά αξιοθέατα


ΕΓΕΡΣΙΣ2: Ανδρέας Λοβέρδος: Πόσο πιο χαμηλά μπορεί να πέσει;\nΑνδρέας Λοβέρδος: Πόσο πιο χαμηλά μπορεί να πέσει;\nΗ πολιτική αποτέφρωση των στελεχών του ΠΑΣΟΚ, που ταυτίστηκαν με τις πολιτικές του Μνημονίου, είναι δύσκολο να αποφευχθεί.\nΑυτή τη στιγμή, ένας κύκλος μεγαλόσχημων πρώην Υπουργών και άλλοτε παντοδύναμων είναι ουσιαστικά εκτός πολιτικής και με μηδαμινές ελπίδες επανάκαμψης.\nΘέλετε ονόματα; Διαμαντοπούλου, Ρέππας ,Ραγκούσης, Παπουτσής και πολλοί άλλοι.\nΚάποιοι... διασώθηκαν προς στιγμήν, κερδίζοντας προσωρινά μία θέση στο Κοινοβούλιο. Οι επόμενες εκλογές όμως θα είναι πολύ δύσκολες για αυτούς και ο πανικός και η ανασφάλεια είναι ευδιάκριτα στοιχεία.\nΜετά τον κ.Χρυσοχοϊδη και τη μνημειώδη δήλωσή του ότι ”Δεν διάβασε το μνημόνιο” , σειρά έχει πάρει τις τελευταίες ημέρες ο κ. Ανδρέας Λοβέρδος.\nΟ πρώην Υπουργός Υγείας, τους τελευταίους 12 μήνες έχει κάνει καταστροφικά λάθη στρατηγικής. με κορυφαίο ότι επέλεξε να μην διεκδικήσει την ηγεσία του ΠΑΣΟΚ, να στηρίξει τον κ. Βενιζέλο και να τον εγκαταλείψει μετά από 4 μήνες.\nΟ κ. Λοβέρδος βλέπει τον αποτεφρωτήρα να πλησιάζει, με αποτέλεσμα να κάνει σπασμωδικές κινήσεις.\nΠρώτα επιχείρησε να απεμπλακεί από το Μνημόνιο και να δηλώσει διαφωνών, καταλογίζοντας όλες τις ευθύνες στον κ. Παπανδρέου.\nΌλοι θυμούνται ότι ο πρώην Υπουργός Υγείας ήταν από τους φανατικότερους υποστηρικτές και θιασώτες αυτής της πολιτικής. Δεν διαφώνησε πουθενά και η μόνη διαφωνία που υπήρχε σε μία τέτοια περίπτωση ήταν η δημόσια διαφωνία και η παραίτηση.\nΣτην πρωινή εκπομπή του Γιώργου Παπαδάκη στον ΑΝΤ-1, ο κ. Λοβέρδος απέδειξε ότι ακόμα δεν έχουμε δει τίποτα.\nΜίλησε για Υπουργό της τότε κυβέρνησης, χωρίς να τον κατονομάσει, που έφυγε κλαίγοντας από το Υπουργικό Συμβούλιο γιατί δεν άντεχε η συνείδησή του τις συνέπειες του Μνημονίου στην κοινωνία.\nΒεβαίως έφυγε κλαίγοντας αλλά δεν έφυγε και από τη θέση του Υπουργού, παρέλειψε να πει ο κ. Λοβέρδος.\nΈτσι που το πάνε ορισμένοι σε λίγο όλοι θα κλαίμε….από τα γέλια όμως για το διαγωνισμό αυτογελοιοποίησης στον οποίο έχουν επιδοθεί


Manneken Pis (Βρυξέλλες, Βέλγιο) - Κριτικές - TripAdvisor\nManneken Pis: Εστιατόρια στην περιοχή\nΔραστηριότητες κοντά σε: Manneken Pis\nManneken Pis, Βρυξέλλες - Κριτικές\nΝο 61 από 367 δραστηριότητες - Βρυξέλλες\n| corner of rue du Chene and rue de l'Etuve, Βρυξέλλες 1000, Βέλγιο\n“Βόλτα στις Βρυξέλλες ”\nΕνα μικρό άγαλμα που κάνει πιπί. Τίποτα περισσότερο. Τίποτα το ιδιαίτερο, μια φορά αρκεί να το... διαβάστε περισσότερα\n“Ατραξιόν των Βρυξελλων”\nΠολύς κόσμος για να δει το μικρό αγοράκι. Επιβάλλεται να το δείτε αλλά μη φανταστείτε ότι είναι... διαβάστε περισσότερα\nΔιαβάστε και τις 14.315 κριτικές\nΌλες οι φωτογραφίες (5.651)\nΗ κριτική έγινε: 10 Νοεμβρίου 2005\nΠολύ κακό 169\n1 - 10 από 2.294 κριτικές\nΘεωρείται τό πιό διάσημο αξιοθέατο ολοκλήρου τού Βέλγιου.... απλά έλεος... ένα αγαλματάκι που κατουράει στό κέντρο των Βρυξελλών... τό οξύμωρο πλήθος κόσμου φωτογραφίζεται...η αλήθεια είναι ότι κ εγώ όπου κ νά ήταν το ξενοδοχείο μου θά πήγαινα νά τό δώ.... δεν υπάρχει περίπτωση να μήν...Περισσότερα\nΒόλτα στις Βρυξέλλες\nΕνα μικρό άγαλμα που κάνει πιπί. Τίποτα περισσότερο. Τίποτα το ιδιαίτερο, μια φορά αρκεί να το δεις, δεν χρει;ζεααι δεύτερη. Ωραία όμως η διαδρομή για εκεί.\nΑτραξιόν των Βρυξελλων\nΠολύς κόσμος για να δει το μικρό αγοράκι. Επιβάλλεται να το δείτε αλλά μη φανταστείτε ότι είναι κάτι ιδιαίτερο. Υπάρχει κ κοριτσάκι κ σκυλάκι στο ίδιο στυλ του μανεκέν πις-ολοκληρη οικογένεια- αλλά δεν αξίζει να τα δείτε αν βαριέστε το περπάτημα η νιώθετε κούραση. Δεν...Περισσότερα\nΌτι και να πει κανείς είναι λίγο.Ο καθένας με την δική του οπτική γωνία κρίνει αυτό που βλέπει και φαντάζεται.\nΈνα άγαλμα μινιατούρα που κατουράει καγγελοφρακτο και πολλοί τουρίστες γύρω του να βγάζουν φωτογραφίες. Δεν μπορώ να εξηγήσω για ποιο λόγο γίνεται τόσος ντόρος γίνεται για το τίποτα. Υπερτιμημένο.\nΕνα άγαλμα υπερεκτιμημενο. Μια μινιατούρα που θεωρειται αξιοθεατο. Πολύ μικρο, με πολύ κόσμο. Πολύ κακό για το τίποτα.\nΆσεμνο Βελγικό χιούμορ\nΈνα άγαλμα ύψους 60εκ. που κατουράει!!! Το αγοράκι εκφράζει το άσεμνο χιούμορ των Βέλγων και έχει περάσει πολλά όλα αυτά τα χρόνια. Το έχουν απαγάγει και το έχουν ντύσει με πάνω από 100 φορεσιές. Το μπρούτζινο αγαλματίδιο ανακουφίζεται από το 1619 και αποτελεί πλέον την...Περισσότερα\nΑστειο αλλα τιποτα το ιδιαιτερο\nΜια μινιατούρα που κατουράει έχει γίνει αξιοθέατο προφανώς για τουριστικούς λογους. Είναι αστείο γτ το ντύνουν κιόλας μερικές φορές αλλά δεν θα σας εντυπωσιάσει ιδιαίτερα. Μην σπαταλήσετε τον χρόνο σας ψάχνοντας το. Υπάρχει ένα ακόμα του άλλου φύλου που είναι σχετικά κοντά. Το αγοράκι είναι...Περισσότερα\nΕπάγγελματικο με ζευγάρια\nΥπερτιμημένο σημείο που αγαπήθηκε από το αγαλματάκι με το παιδάκι που κατουράει . Περάστε μια βόλτα δείτε το και καταλήξετε απέναντι στο GODIVA για σοκολατένιους πειρασμούς\nΠοτέ δε κατάλαβα την βαβούρα για αυτό το αγαλματίδιο είναι ωραιο οκ σε μια μικρή γωνιά αλλά προφανώς λόγω ιστορίας έχει μείνει στην επιφάνεια.\nΛάβετε γρήγορα απαντήσεις από το προσωπικό του Manneken Pis και από προηγούμενους επισκέπτες.


O Ισραηλινός Υπουργός Ενέργειας στην Γεώτρηση της Energean στο Βόρειο Καρίς - energy-industry.gr\nΗ γεώτρηση στο Βόρειο Καρίς είναι η πρώτη στο Ισραήλ που στοχεύει σε νέα ανακάλυψη (έως 1,3 τρισεκ. κυβικά πόδια αερίου) από το 2013 και μετά και ο Δρ. Στάινιτς ενημερώθηκε για την πορεία της από τον Διευθύνοντα Σύμβουλο της Energean κ. Μαθιό Ρήγα, τον Country Manager της Energean στο Ισραήλ κ. Σαούλ Ζέμαχ και την ομάδα της Energean που εργάζεται στα projects του Ισραήλ.\nΕπίσης, ο Υπουργός Ενέργειας έλαβε ενημέρωση τόσο για την πορεία του προγράμματος ανάπτυξης των κοιτασμάτων Καρίς και Τανίν (2,2 τρισεκ. κυβικά πόδια αποδεδειγμένα και 0,2 τρισεκ. κυβικά πόδια δυνητικά αποθέματα φυσικού αερίου) όσο και για την ερευνητική δραστηριότητα της Energean στις συνολικά επτά άδειες που η εταιρεία κατέχει στο Ισραήλ (συνολικά 7,5 τρισεκ. κυβικά πόδια δυνητικοί πόροι φυσικού αερίου).\nΕΠΤΑ Σύμβουλοι Μηχανικοί: Εφαρμογή ολοκληρωμένου προγράμματος διαχείρισης αστικών στερεών αποβλήτων στις εγκαταστάσεις των ΕΛΠΕ\nTAGS: Energean Βόρειο Καρίς Ισραήλ Υπουργός Ενέργειας


.:BiblioNet : Ιστορίες του τόπου μας: Δράμα / Συλλογικό έργο\nΧρυσάνθη Δάινα, Ειρήνη Δερμιτζάκη, Κατερίνα Κροτοπούλου, Χριστόφορος Σεμέργελης, Δήμητρα Στεφανίδου, Ανατολή Φωτιάδου, κ.ά.\nISBN 978-960-627-061-1, [Κυκλοφορεί - Εκκρεμής εγγραφή]\nΟι Εκδόσεις iWrite, στο πλαίσιο του διαγωνισμού "Ιστορίες του τόπου μας", προσκάλεσαν όλους τους συγγραφείς της ευρύτερης περιοχής της Δράμας, ανεξαρτήτως ηλικίας, να συμμετέχουν με ένα διήγημά τους που σαν φόντο να έχει τον τόπο τους.\nΣκοπός του διαγωνισμού ήταν η προώθηση του πολιτισμού της περιοχής, μέσα από την εμπειρία της συγγραφής και της διηγηματικής εξιστόρησης. Στόχος μας, να γνωρίσουμε όλοι τη Δράμα μέσα από μία σειρά λογοτεχνικών κειμένων. Μέσα από έναν έρωτα ή μία ιστορία μυστηρίου. Να περπατήσουμε μαζί με τους πρωταγωνιστές των διηγημάτων σε γνώριμα μέρη, αλλά με έναν διαφορετικό - βιωματικό πάντα τρόπο.


Αποκάλυψη για το Volvo V90 (video) | Παρουσιάσεις: Αυτοκίνητο | gazzetta.gr\nΠέμπτη, 18 Φεβρουαρίου 2016 - 14:30\nΑποκάλυψη για το Volvo V90 (video)\nΗ στέισον εκδοχή της λιμουζίνας της Volvο, η V90, αποκαλύφθηκε επισήμως λίγο πριν την παρουσίασή της στο κοινό, κατά τη διάρκεια της έκθεσης της Γενεύης.\nΜετά τις πρόσφατες διαρροές των εικόνων του Volvo V90 είχαμε μια πλήρη σχεδόν εικόνα της αισθητικής του, ωστόσο πλέον η σουηδική εταιρεία έδωσε στη δημοσιότητα όλα τα στοιχεία και μια πλήρη σειρά εικόνων για το κορυφαίο στέισον μοντέλο της.\nΜε μήκος 4,93 μέτρα και πλάτος 1.89 το V90 είναι ένα μεγάλο αυτοκίνητο που ωστόσο κρύβει αριστοτεχνικά τον όγκο του χάρη στις χυτές και απαλές γραμμές του αμαξώματός του. Στα τεχνικά του χαρακτηριστικά δεν παρουσιάζει εκπλήξεις, καθώς χρησιμοποιεί αυτούσια αυτά της σεντάν έκδοσης S90 που είδαμε στην έκθεση του Ντιτρόιτ στις αρχές του χρόνου. Έτσι έχουμε και εδώ εκδόσεις T5, T6 και Τ8 όλες με δίλιτρο κινητήρα βενζίνης που αποδίδει 254 ή 320 ίππους στις εκδόσεις T6 και T8.\nΌλες συνδυάζονται με αυτόματο κιβώτιο 8 σχέσεων, οι δύο δυνατότερες διαθέτουν σύστημα μετάδοσης της κίνησης σε όλους τους τροχούς, ενώ η κορυφαία Τ8 είναι υβριδική, με έναν ακόμα ηλεκτρικό κινητήρα 117 ίππων και συνολική ισχύ 407 ίππων. Στην έκδοση αυτή η μέση κατανάλωση είναι μόλις 2,1 λίτρα/100 χλμ. και υπάρχει η δυνατότητα κίνησης μόνο με τον ηλεκτρικό κινητήρα για απόσταση έως και 45 χιλιόμετρα μετά από μια πλήρη φόρτιση των μπαταριών της.\nΌσον αφορά στην εκδόσεις diesel και εδώ ο κινητήρας είναι ένας, επίσης δύο λίτρων με απόδοση 190 και 235 ίππων στις εκδόσεις D4 και D5 αντίστοιχα, με τη δεύτερη να είναι τετρακίνητη. Και εδώ η κίνηση μεταφέρεται στους εμπρός ή σε όλους τους τροχούς μέσω του νέου αυτόματου κιβωτίου 8 σχέσεων της Volvo.\nΑπό άποψη χώρων το V90 προσφέρει πραγματική πληθώρα, καθώς αυτός για τις αποσκευές με τα πίσω καθίσματα αναδιπλωμένα φτάνει στα 1.526 λίτρα. Όπως και το τετράθυρο S90 έτσι και το V90 είναι εξοπλισμένο με πλειάδα προηγμένων συστημάτων υποβοήθησης της οδήγησης και ημι-αυτόνομης κίνησης.\nΚάτω από το γενικό τίτλο IntelliSafe τα συστήματα αυτά σταθμεύουν αυτόματα το αυτοκίνητο, εντοπίζουν την πιθανότητα σύγκρουσης και φρενάρουν το αυτοκίνητο έως ότου ακινητοποιηθεί, ακολουθούν αυτόματα την κίνησης των υπόλοιπων οχημάτων ή την προσαρμόζουν στα νόμιμα όρια, ενώ διατηρούν τη λωρίδα κίνησης και συμβάλλουν στην αποφυγή της πιθανότητας εξόδου από το δρόμου.\nΗ Volvo δεν ανακοίνωσε ακόμα την ημερομηνία διάθεση του νέου V90 ή τις τιμές του, αυτή ωστόσο θα ξεκινήσει πιθανότητα πριν το δεύτερο εξάμηνο του 2016.\nVideo of 2016 Volvo V90 - Video Reveal


ΓΙΑ ΝΑ ΞΕΡΕΙΣ: Γιγαντιαία τρύπα «τρώει» τον φλοιό της Γης! [Βίντεο]\nΓιγαντιαία τρύπα «τρώει» τον φλοιό της Γης! [Βίντεο]\nΈνα εκπληκτικό βίντεο καταγράφει ένα από τα πιο μυστήρια φαινόμενα, καθώς καταγράφει μια γιγαντιαία τρύπα μέσα στη λίμνη να «τρώει» τον φλοιό της Γης.\nΗ συγκεκριμένη τρύπα εντοπίστηκε στην Πορτογαλία, συγκεκριμένα στην περιοχή Serra de Estrela, όπου βρίσκεται η μαγευτική λίμνη στο βάθος της οποίας φαίνεται να κρύβεται το μυστηριώδες φαινόμενο.\nΟι επιστήμονες που έχουν μελετήσει την περιοχή το αποδίδουν σε ένα φράγμα, περίπου 1.500 μέτρων, που είχε χτιστεί το 1955.\nΤο συγκεκριμένο φράγμα φαίνεται να έσπασε με αποτέλεσμα να δημιουργηθεί το απίστευτο φαινόμενο, που κόβει την ανάσα.\nΑναρτήθηκε από Crete Find στις 9:45 μ.μ.


ΤΟ SUMMERHILL ΧΘΕΣ ΚΑΙ ΣΗΜΕΡΑ - Σχολική Βιβλιοθήκη\nmercredi 22 décembre 2004, par Παλιαρούτης Κωνσταντίνος\nΕισαγωγή«…Πίσω από τον όρο «ανθρώπινο σχολείο» βρίσκονται χωρίς αμφιβολία οι ιδέες του Neill για ένα «ελεύθερο σχολείο χωρίς καταπίεση» με τις πολύ χαμηλές απαιτήσεις που συνειδητά καλλιεργεί στους μαθητές αντί να τους μορφώνει συστηματικά και σε βάθος.Προτιμά, αυτή η παιδαγωγική αντίληψη, το παιχνίδι αντί για το μάθημα,τον Ορφέα αντί τον Προμηθέα…» .\n«Summerhill είναι το όνομα ενός μικρού σχολείου, αλλά σημαίνει ένα από τα σημαντικότερα πειράματα στον τομέα της εκπαίδευσης. Στα σαράντα χρόνια της ύπαρξής του, ο ιδρυτής του απέδειξε (παρ’ όλη την αποθάρρυνση και τις διάφορες κατηγορίες) μια απλή αλήθεια – η ελευθερία λειτουργεί. Θεωρώ το Neill, μαζί με τον Pestalozzi και τον C. Cook σαν έναν από τους μεγαλύτερους μεταρρυθμιστές δασκάλους…» .\nΤο Summerhill συμπλήρωσε ήδη εβδομηνταπέντε (75) χρόνια λειτουργίας. Το διαχρονικό ταξίδι του με προορισμό την ευτυχία των μαθητών του και «όχημα» την ελευθερία τους, συνεχίζεται αδιάκοπα παρά τις διχογνωμίες που προκαλεί στον εκπαιδευτικό κόσμο.\nΘα επιχειρήσουμε μια παρουσίαση του σχολείου «θρύλου», επικεντρώνοντας στο ιδεολογικό του υπόβαθρο και στη λειτουργία του, εξετάζοντάς τα στο χθες και στο σήμερα.\nΑντιαυταρχική ΑγωγήΤο πνεύμα της αντιαυταρχικής αγωγής εκδηλώθηκε τα έτη 1918 έως 1933 στη Γερμανία και ήταν μια εξαιρετικά πολύμορφη μεταρρυθμιστική κίνηση, η οποία δεν περιορίστηκε γεωγραφικά μόνο στη Γερμανία αλλά αποτέλεσε διεθνές φαινόμενο .\nΠεριεχόμενο αυτής της παιδαγωγικής κίνησης ήταν, ιδιαίτερα στην αρχή, η οξεία αντιπαράθεση προς το 19ο αι., ο αγώνας δηλαδή εναντίον του κατακερματισμού και της\nεπιφανειακότητας της αγωγής και της διδασκαλίας, εναντίον της παράδοσης του νέου ανθρώπου στις αντικειμενικές δυνάμεις του κόσμου των ενηλίκων, ακόμη αγώνας εναντίον της κληρονομούμενης αυταρχικότητας της αγωγής και διδασκαλίας*4.\nΥλοποίηση του ιδεολογικού περιεχομένου αυτού του αγώνα αποτέλεσαν οι σχολικές κοινότητες του Αμβούργου, στις οποίες κύριο χαρακτηριστικό ήταν η απόλυτη ελευθερία των μαθητών. Στις κοινότητες αυτές καταργούνταν κάθε επιβολή του δασκάλου και η εξουσία περνούσε στα χέρια των μαθητών, οι οποίοι προσπαθούσαν από το χάος να δημιουργήσουν τάξη. Οι θεωρητικοί των κοινοτήτων αυτών (W. Paulsen, M. Tepp, F. Stahl, A. Rohl) έχουν κατά το πρότυπο του Rousseau απεριόριστη εμπιστοσύνη στις δυνάμεις και τις ικανότητες των μαθητών.\nΣτο Αμβούργο επίσης, στις αρχές του προηγούμενου αιώνα, ιδρύθηκε ένας σύνδεσμος προοδευτικών δασκάλων με σκοπό τη διάδοση της αρχής της ελευθερίας των μαθητών. Από το σύνδεσμο αυτό προήλθε και η αρχή ‘Vom Kinde aus’, δηλαδή κάθε δραστηριότητα ξεκινάει απ’ το παιδί.\nΡιζοσπαστική εφαρμογή της αντιαυταρχικής αγωγής αποτελεί και το σχολείο του Neill, το Summerhill*5.\nΟ ιδρυτής : A.S. NeillΟ ιδρυτής Α. S. Neill γεννήθηκε στο Forfar της Σκωτίας το 1883 και ήταν το τέταρτο από τα δεκατρία παιδιά της οικογένειάς του. Ο πατέρας του, διευθυντής του σχολείου στο Forfar, ήταν ένας ιδιαίτερα πουριτανός άντρας, που διακρίνονταν για την αυστηρότητα που επεδείκνυε στους μαθητές του, σύμφωνα άλλωστε και με το «παιδαγωγικό» πνεύμα της εποχής.\nΣτην ηλικία των εικοσιπέντε ετών ο Neill πήρε το πτυχίο του από τη Σχολή Αγγλικής Φιλολογίας του Πανεπιστημίου του Ενδιμβούργου, εργάστηκε ως δημοσιογράφος και αργότερα ως διευθυντής ενός μικρού σχολείου στο Gretna Green. Εκεί έγραψε το πρώτο του βιβλίο ΄A dominie’s Log’και ξεκίνησε να μορφοποιεί τις ιδέες του πάνω στην ελευθερία των παιδιών.\nΤο 1917 ο Neill επισκέφτηκε τη «Μικρή Κοινοπολιτεία» του Homer Lane, κοινότητα για εγκληματίες εφήβους και είδε την αυτοδιοίκηση στην πράξη. Ο Lane, ο οποίος ήταν σταθερός υποστηρικτής της έμφυτης καλοσύνης των παιδιών, εξοικείωσε το Neill με τη\n*4 Βλ. Reble Α.: Ιστορία της Παιδαγωγικής, εκδ. Παπαδήμα, Αθήνα 1990, σελ.430.\n*5Βλ. Τσουρέκη Δ.(1981): όπ.π., σελ. 98.\n«Νέα Ψυχολογία» του Freud και αργότερα έγινε ψυχαναλυτής του. Μ’ αυτόν τον τρόπο εισήγαγε το Neill σε δυο στοιχεία που ήταν αναγκαία για την ίδρυση του Summerhill: Τη συνέλευση της αυτοδιοίκησης αλλά και τη σπουδαιότητα της ισόρροπης συναισθηματικής ανάπτυξης του παιδιού σε σχέση με την ακαδημαϊκή του ανάπτυξη.\nΟι ιδέες του Neill άρχισαν να μορφοποιούνται το 1921 με την ίδρυση, σε συνεργασία με άλλους εκπαιδευτικούς, ενός διεθνούς σχολείου στο Hellerau στη Δρέσδη, που αργότερα μεταφέρθηκε στο Sontagberg της Αυστρίας. Επιστρέφοντας στην Αγγλία εξακολούθησε τη λειτουργία του σχολείου σ’ ένα οίκημα στο Lyme Regis που ονομαζόταν Summerhill, όνομα που διατήρησε και μετά το 1927, όταν το σχολείο μεταφέρθηκε στην τωρινή του θέση στο Leiston, στην επαρχία του Suffolk*6. Υπό τη διεύθυνση του Neill συνέχισε να λειτουργεί το σχολείο– αργότερα με την βοήθεια της δεύτερης συζύγου του –μέχρι που ο ίδιος πέθανε το 1973.\nΘεμελιακές αρχές στις οποίες είναι οικοδομημένο το σύστημα Neill.Βασική θέση της δημιουργικότητας του Νeill όπως και της συζύγου του ήταν να κάνουν το σχολείο κατάλληλο για τα παιδιά – κι όχι τα παιδιά κατάλληλα για το σχολείο*7. Στήριξε λοιπόν την ίδρυση του σχολείου του στιs παρακάτω θεμελιακές αρχές*8:\n1. «Το παιδί είναι απ’ τη φύση του καλό». Σ’αυτό το σημείο διακρίνουμε και τις επιδράσεις του Rousseau.\n2. Ο στόχος της αγωγής – δηλαδή ο στόχος της ζωής –συνίσταται στην κατάκτηση της χαράς και της ευτυχίας. Ευτυχισμένος για το Neill σημαίνει: Βρίσκω ενδιαφέροντα στη ζωή.\n3. Με την αγωγή πρέπει ν’ αναπτυχθούν τόσο οι διανοητικές όσο και οι συναισθηματικές δυνάμεις του παιδιού.\n4. Η αγωγή πρέπει να είναι προσαρμοσμένη στις ψυχικές ανάγκες και τις ικανότητες του παιδιού.\n*6 Βλ. Neill A. S.(1972): όπ.π., βιογραφία.*7 Βλ. Neill A. S.,:Θεωρία και Πράξη της Αντιαυταρχικής Εκπαίδευσης, Ε΄εκδ., Μπουκουμάνης, Αθήνα 1972, σελ. 36.*8Πρβλ. Neill A. S.(1972): όπ.π., σελ. 17-19.\n5. Επιβαλλόμενη η πειθαρχία προξενεί, όπως και η τιμωρία, φόβο και ο φόβος παράγει εχθρότητα. Η επιβολή αυστηρής πειθαρχίας στο παιδί είναι επιζήμια και βλάπτει την υγιή πνευματική του ανάπτυξη.\n6. Ελευθερία δε σημαίνει ασυδοσία. Ο Neill θέτει εδώ τις βάσεις για αμοιβαίο σεβασμό μεταξύ των ανθρώπων. Ο δάσκαλος δεν ασκεί καταναγκασμό στο παιδί. Όμως ούτε το παιδί έχει το δικαίωμα ν΄ ασκεί καταναγκασμό στο δάσκαλο.\n7. Ο δάσκαλος πρέπει να είναι πραγματικά ειλικρινής.\n8. Για να αναπτυχθεί το παιδί σε έναν υγιή και απόλυτα φυσιολογικό άνθρωπο, πρέπει, σε κάποιο σημείο της ανάπτυξής του να σπάσει τους αρχικούς δεσμούς του με την οικογένειά του και να ανεξαρτητοποιηθεί απόλυτα.\n9. Τα αισθήματα ενοχής έχουν ως κύρια λειτουργία τους να δένουν το παιδί στην εξουσία και εμποδίζουν την ανάπτυξη μιας ανεξάρτητης προσωπικότητας.\n10. Στο Summerhill δε διδάσκονται Θρησκευτικά. Το σχολείο του Neill όμως, δεν εμποδίζεται να κάνει πράξη ανθρωπιστικές αξίες στην πλατύτερη έννοια του όρου.\nΟργάνωσηTo Summerhill είχε γύρω στους 70 μαθητές ηλικίας από 4 ως 16 χρονών και λειτουργούσε ως οικοτροφείο. Στο σημείο αυτό πρέπει να επισημάνουμε ότι το σχολείο του Neill αναλάμβανε παιδιά από ανώτερες ή μεσαίες κοινωνικές τάξεις, γιατί δεν είχε τα οικονομικά μέσα ν’ αναλάβει φτωχά παιδιά. Τα παιδιά αυτά, πολλές φορές, είχαν περάσει από άλλα σχολεία στα οποία είχαν αποτύχει. Ο Neill τα άφηνε ελεύθερα να περάσουν τη φάση της «ανάρρωσης», ώστε να καταφέρουν να συνέλθουν από μια εκπαίδευση που τους στέρησε την προσωπική τους ανεξαρτησία.\nΟι μαθητές ήταν χωρισμένοι σε έξι τάξεις κατά ηλικία αλλά και σύμφωνα με τις δυνατότητες του καθενός. Η διδασκαλία γινόταν στα πέντε πρωινά της εβδομάδας και καθημερινά παρέχονταν πέντε σαραντάλεπτες παραδόσεις. Κάθε τάξη είχε τη δική της αίθουσα και κατά κανόνα διδάσκονταν από τον ίδιο δάσκαλο. Δε δινόταν έμφαση στις διδακτικές μεθόδους, μιας και ο Neill θεωρούσε πως είχαν μικρή σημασία και ότι, αν ένα παιδί επιθυμεί να μάθει, θα μάθει έτσι ή αλλιώς.\nΤα απογεύματα τα παιδιά μπορούσαν να ασχοληθούν με ό,τι τους άρεσε, βέβαια το ίδιο μπορούσε να γίνει και τα πρωινά, αν δεν παρακολουθούσαν το μάθημα. Στο Summerhill υπήρχε εργαστήριο καλών τεχνών, ξυλουργείο, μηχανουργείο, όπως επίσης και εργαστήριο Χημείας. Στο εβδομαδιαίο πρόγραμμα συμπεριλαμβάνονταν: διάλεξη ψυχολογίας, βραδιά χορού ή πρόβες για το ανέβασμα θεατρικής παράστασης.\nΚάποιες φορές ο Neill παρέδιδε και «ατομικά μαθήματα» σε περιπτώσεις παιδιών που υπέφεραν από ψυχικές διαταραχές. Στόχος αυτών των μαθημάτων ήταν η εκτόπιση όλων των συμπλεγμάτων που δημιουργούσαν ο φόβος και οι ηθικολογίες. Ο Neill δεν τα θεωρούσε απαραίτητα αλλά πίστευε ότι επιταχύνουν τη διαδικασία αλλαγής των αντιλήψεων. Ένα είδος δηλαδή «ανοιξιάτικου καθαρισμού του σπιτιού για την υποδοχή του καλοκαιριού της ελευθερίας».\nΑπό τα πιο σημαντικά επιτεύγματα του σχολείου ήταν η τακτική Γενική Συνέλευση*9.\nΑυτοδιοίκησηΜελετώντας το Summerhill παρατηρούμε, με ιδιαίτερο ενδιαφέρον, τη δημοκρατική του αυτοδιοίκηση. Οι σχολικές συνελεύσεις που προαναφέραμε πραγματοποιούνταν για να γίνουν προτάσεις, να καταγγελθούν ή να προταθούν κανόνες ή να εκφραστούν ανησυχίες. Καθετί που είχε μια οποιαδήποτε σχέση με τη ζωή της κοινότητας -συμπεριλαμβανομένης και της τιμωρίας για παραπτώματα κατά της κοινότητας- ρυθμιζόταν με ψηφοφορίαστη σχολική συνέλευση. Δάσκαλοι, μαθητές οποιασδήποτε ηλικίας και προσωπικό είχαν δικαίωμα μιας ψήφου. Χαρακτηριστικό παράδειγμα λειτουργίας των δημοκρατικών θεσμών στη σχολική συνέλευση είναι το παρακάτω:\nΜια φορά, σε μια σχολική συνέλευση, ο Neill πήρε το λόγο και πρότεινε ν’ απαγορευτεί το κάπνισμα σε μαθητές κάτω των 16 ετών. Μετά από ψηφοφορία η πρότασή του απορρίφθηκε με μεγάλη πλειοψηφία. Η συνέχεια είναι αξιομνημόνευτη. Μετά την καταψήφιση της πρότασης του Neill, έγινε αποδεκτή η πρόταση ενός μαθητή ν’ απαγορευτεί το κάπνισμα σε μαθητές κάτω των 12 χρόνων. Η εισήγησή του έγινε αποδεκτή.\nΤην επόμενη εβδομάδα μαθητής ζήτησε την άρση της απαγόρευσης του καπνίσματος με το σκεπτικό ότι όλοι καπνίζουν κρυφά, κάτι που συμβαίνει και\n*9 Πρβλ. Νeill A. S. (1972): όπ. π., σελ. 35-126\nστα αυστηρά σχολεία αλλά και αντιβαίνει τις βασικές αρχές του Summerhill. Ο νεαρός καταχειροκροτήθηκε και η σχολική συνέλευση αναίρεσε την απαγόρευση του καπνίσματος*10.\nΗ κοινωνική ένταξη των μαθητών του Summerhill\nΑνάμεσα στους πρώην μαθητές του Summerhill συγκαταλέγονται: ένας λοχαγός της R.M.E., ένας σμήναρχος, μια νοσοκόμος παιδιών, μια αεροσυνοδός, ένας κλαρινετίστας στη φρουρά των γρεναδιέρων, ένας καθηγητής του Imperial College, ένας ερευνητής σε μεγάλη εταιρία κ.α. Πρώην μαθητές του Summerhill απέκτησαν μεταξύ άλλων και τους παρακάτω ακαδημαϊκούς τίτλους: Δόκτορας των Οικονομικών του Cambridge, αριστούχος του Royal College στις θεωρητικές επιστήμες, ένας πτυχιούχος της Ιστορίας του Cambridge, ένας αριστούχος της Γλωσσολογίας του Manchester κ.α.\nΤο κριτήριο με το οποίο αξιολογούσε ο Neill την επιτυχία ενός νέου ήταν η ικανότητα να εργάζεται με χαρά και να διάγει μια ζωή με περιεχόμενο. Μ’ αυτό το κριτήριο οι περισσότεροι μαθητές του σχολείου αυτού είναι στη μετέπειτα ζωή τους ευτυχισμένοι*11.\n*10 Πρβλ. Neill A. S.(1972): όπ.π., σελ. 85-88\n*11 Βλ. Neill A. S.(1972): όπ.π., σελ. 68\nΤΟ SUMMERHILL ΣΗΜΕΡΑ*12\nΈχουν ήδη περάσει 75 χρόνια από την ίδρυση του Summerhill. Το σχολείο, μετά το θάνατο του Neill το 1973, κατάφερε να επιβιώσει. Η δεύτερη σύζυγός του Εna ανέλαβε τη λειτουργία του μέχρι το 1985, χρονιά που συνταξιοδοτήθηκε και ανέλαβε η κόρη τους Z. Readhead, η σημερινή επικεφαλής.\nΤο Summerhill δεν έχει αλλάξει ιδρυτικά από τότε που ξεκίνησε. Οι αξίες που αποτελούν το ιδεολογικό του υπόβαθρο μπορούν να συνοψιστούν σε πέντε σημεία:\n1) Να παρέχει επιλογές και ευκαιρίες, που να επιτρέπουν στα παιδιά ν’ αναπτυχθούν με τους δικούς τους ρυθμούς και ν’ ακολουθούν τα ενδιαφέροντά τους. Το Summerhill δεν έχει σκοπό να παράγει συγκεκριμένους τύπους ανθρώπων, με προκαθορισμένες δεξιότητες ή γνώσεις, αλλά στόχος του είναι να παρέχει ένα περιβάλλον στο οποίο τα παιδιά μπορούν να ξεκαθαρίσουν ποια είναι και τι θέλουν να γίνουν.\n2) Να δίνει τη δυνατότητα στα παιδιά να είναι ελεύθερα από κάθε επιβολή, να επιδιώκουν τους δικούς τους σκοπούς και να χαίρονται την επίτευξή τους, ελεύθερα απ’ την πίεση να προσαρμοστούν στα τεχνητά πρότυπα επιτυχίας που είναι βασισμένα στις επικρατούσες θεωρίες για τη μάθηση και την ακαδημαϊκή επιτυχία.\n3) Να αφήνει τα παιδιά να είναι απόλυτα ελεύθερα να παίζουν όσο πολύ θέλουν. Το δημιουργικό και ευφάνταστο παιχνίδι είναι ένα αναγκαίο μέρος της παιδικής ηλικίας και της ανάπτυξης. Το παιχνίδι ανήκει στο παιδί.\n4) Να τους επιτρέπει να αποκτούν εμπειρίες σε όλο το εύρος των συναισθημάτων, ελεύθερα από τις κρίσεις και τις παρεμβάσεις των ενηλίκων. Η ελευθερία να παίρνουν αποφάσεις πάντα ενέχει και πιθανότητες αρνητικής έκβασης. Προφανώς αρνητικές συνέπειες, όπως η ανία, το άγχος, ο θυμός, η απογοήτευση και η αποτυχία είναι αναγκαίο μέρος της ατομικής ανάπτυξης.\n5) Να μπορούν τα παιδιά να ζουν σε μια κοινότητα που τα υποστηρίζει και που είναι υπεύθυνα γι’ αυτήν, έχοντας την ελευθερία να είναι οι εαυτοί τους και τη δύναμη να αλλάζουν τη ζωή τους μέσα από δημοκρατικές διαδικασίες και λειτουργίες.\n*12 Πρβλ. Ιστοσελίδα Summerhill, www.S-hill. Demon. Co. UK.\nΤο Summerhill ως κοινότητα\nΟι σχέσεις μεταξύ των μελών της κοινότητας\nΌλα τα άτομα δημιουργούν τις δικές τους αξίες που βασίζονται στις κοινότητες στις οποίες ζουν. Το Summerhill είναι μια κοινότητα που αναλαμβάνει την ευθύνη της ύπαρξής της. Τα προβλήματα συζητιούνται και λύνονται μέσα από ανοιχτές, δημοκρατικές και κοινωνικές διαδικασίες. Όλα τα μέλη της κοινότητας, ενήλικες και παιδιά, είναι ισότιμα στις εκφάνσεις αυτών των διαδικασιών και λειτουργιών. Η ισότητα αυτή δημιουργεί σχέσεις που διέπονται από φιλικότητα, χωρίς τις τυπικότητες που δημιουργεί η ιεραρχία.\nΑυτό που αποδεικνύει τα παραπάνω στην πράξη και όχι στα λόγια είναι\nη Συνέλευση. Όλοι ξέρουν, για παράδειγμα, ότι ένα μέλος του προσωπικού δε μπορεί να καταγγείλει ένα μαθητή, προτείνοντας μια ποινή, χωρίς ο μαθητής να έχει το δικαίωμα να ζητήσει αντίστοιχη τιμωρία για παραπτώματα του προσωπικού. Οι πιθανότητες να κερδηθεί μια υπόθεση στο Δικαστήριο του Σχολείου είναι ίσες και για τις δυο πλευρές εξαιτίας του «status» των εμπλεκομένων.\nΤο αποτέλεσμα όλων αυτών των διαδικασιών είναι ένα δυνατό αίσθημα αλληλεγγύης των μελών της κοινότητας. Ένας επισκέπτης που πρόσφατα έμεινε στο σχολείο έχει γράψει:\nΊσως υπάρχει τρομοκρατία στο Summerhill, αλλά εγώ δεν τη βλέπω. Ίσως τα μεγαλύτερα παιδιά συμπεριφέρονται ως βασιλιάδες, αλλά δεν αντιλαμβάνομαι ούτε ίχνος τέτοιας κατάστασης. Αυτό που πραγματικά βλέπω είναι οκτάχρονα παιδιά να πηδούν απρόσμενα στην πλάτη δεκαπεντάχρονων και να περιφέρονται έτσι τριγύρω γελώντας. Παιδιά κάθονταν παράμερα μιλώντας πρόθυμα για κάποιο θέμα, αγνοώντας για το αν οι συνομιλητές τους είναι της ηλικίας τους, μικρότεροι ή μεγαλύτεροι. Θα ήταν, βέβαια, βλακώδες να πούμε ότι όλοι δεν έχουν τους δικούς τους ιδιαίτερους φίλους, αλλά δε νομίζω ότι κανείς απ’ αυτούς έχει ιδιαίτερους εχθρούς…\nΦυσικά, δεν είναι όλα ρόδινα. Η κοινοτική ατμόσφαιρα στο σχολείο είναι πολύ έντονη. Θα ήταν αφύσικο, όπου συμβιώνουν ογδόντα άνθρωποι, για πάνω από μισό χρόνο, να μην υπάρχουν κάποιες εντάσεις στις μεταξύ τους σχέσεις. Μερικές φορές ένας μαθητής με επιθυμία ανταρσίας-σχεδόν πάντα ένας καινούργιος στο σχολείο-μπορεί να συμπεριφερθεί με έναν όσο πιο καταστροφικό τρόπο γίνεται, καταπατώντας εσκεμμένα όσο πιο πολλούς γραπτούς και άγραφους κανόνες, με αποτέλεσμα να προκαλέσει αναστάτωση.\nΕίναι ενδιαφέρον ότι αυτά τα ανυπότακτα παιδιά είναι γενικά αυτά που πρόσφατα έφτασαν στο Summerhill από ένα πιο «συνηθισμένο» σχολείο. Αυτά φαίνεται ότι επαναστατούν ενάντια στην άδικη και εξουσιαστική δομή απ’ την οποία προέρχονται. Όταν βρίσκονταν εκεί, η «ανταρσία» δεν ήταν δυνατή. Είναι φανερό ότι μπορεί να γίνουν διασπαστικοί, όμως το σχολείο είναι ένας τόπος αποδοχής και συνήθως οι μαθητές αυτοί σοβαρεύονται αρκετά γρήγορα, όταν συνειδητοποιήσουν ότι η αδικία που τους έχει πληγώσει στο παρελθόν δεν υπάρχει πια.\nΟι μεγαλύτεροι μαθητές είναι αυτοί που, όταν φτάνουν στο Summerhill, όσο περισσότερο έχουν ζήσει σε συνηθισμένα σχολεία, τόσο πιο πολύ χρόνο χρειάζονται να απορρίψουν τις αντίεξουσιαστικές τάσεις τους. Γι’ αυτό το λόγο το Summerhill έχει μια πολιτική να μην παίρνει παιδιά πάνω από την ηλικία των έντεκα χρόνων, εκτός από εξαιρετικές περιπτώσεις.\nΓια να μπορέσει το Summerhill να επιβιώσει ως σχολείο και ως κοινότητα απασχολεί πολλούς εργαζόμενους. Κάποιοι από αυτούς εργάζονται και ζουν μέσα σ’ αυτό, όπως τα παιδιά, ενώ άλλοι αποτελούν την ομάδα του «ημερήσιου» προσωπικού, στην οποία περιλαμβάνονται δάσκαλοι, καθαρίστριες, μάγειροι κλπ.\nΥπάρχουν τρία ζευγάρια House parents, που εργάζονται με πλήρες ωράριο (ένα ζευγάρι για τους San, ηλικίας 6-10 ετών, ένα για τους House, ηλικίας 10-12 ετών και ένα για τους Shack, ηλικίας 12-14 ετών). Όταν οι House parents παίρνουν άδεια, οι θέσεις τους καλύπτονται από τους δασκάλους.\nΣτο διδακτικό προσωπικό απασχολούνται 8 δάσκαλοι πλήρους ωραρίου για την 1η και 2η τάξη αλλά και δάσκαλοι μερικής απασχόλησης, Αγγλικών (ως πρόσθετη ξένη γλώσσα), Ιαπωνικών, Μουσικής (ντραμς, τσέλο, πιάνο και κιθάρας). Όλοι οι δάσκαλοι πλήρους απασχόλησης ζουν στο χώρο του σχολείου, που αποτελείται από 13 στρέμματα, είτε σε μονά δωμάτια, παράπλευρα με τα παιδικά, είτε σε τροχόσπιτα. Το προσωπικό συναντιέται κάθε εβδομάδα για να συζητήσει προβλήματα, νέα, αλλαγές, προϋπολογισμό κλπ. Υπάρχει επίσης άλλη μια εβδομαδιαία συνάντηση, αυτή των δασκάλων, στην οποία συζητιούνται οι διδακτικές ανάγκες των μαθητών και η διαχείριση. Προς στιγμήν το διδακτικό προσωπικό αποτελούν δάσκαλοι με υψηλά προσόντα, πανεπιστημιακά πτυχία και εμπειρία, κάτοχοι Masters (Χημείας και Ψυχολογίας), μεταπτυχιακών διπλωμάτων στην Αγωγή και πτυχιούχοι (Αγγλικής, Ζωολογίας κλπ.) με διδακτική εμπειρία σε δημόσια δημοτικά και γυμνάσια. Πολλοί από τους δασκάλους συνεχίζουν τις σπουδές τους (π.χ. στο Ανοιχτό Πανεπιστήμιο) ή από το Summerhill επιστρέφουν στο Πανεπιστήμιο για να εκπαιδευτούν στον τομέα της κοινωνικής εργασίας, της εργοθεραπείας ή της αγωγής.\nΌλο το προσωπικό πληρώνεται με το ίδιο ημερομίσθιο και δεν υπάρχει ιεραρχία, μόνο εξειδίκευση.\nΜια τυπική μέρα στο SummerhillΤο ωρολόγιο πρόγραμμα δεν τηρείται πάντα με ακρίβεια, επειδή μερικές φορές οι κανονικές ώρες αλλάζουν εξαιτίας της Συνέλευσης ή για κάποιο άλλο λόγο. Ειδικά τα ωράρια της κατάκλισης γίνονται αντικείμενο πολλής συζήτησης και αλλάζουν αρκετά συχνά. Σε γενικές γραμμές, το πρόγραμμα έχει ως εξής:\nΠρωινό γύρω στις οχτώ μέχρι τις εννιά παρά τέταρτο. Οι μαθητές πρέπει να είναι έτοιμοι το αργότερο μέχρι τις οχτώ και μισή, αλλιώς οι «bed officers» (αξιωματούχοι των κρεβατιών) επιβάλλουν ποινή. Μια συνηθισμένη ποινή μπορεί να είναι: τελευταίος στην ουρά για το γεύμα ή αγγαρεία μιας ώρας.\nΣτις εννιά και μισή τα μαθήματα αρχίζουν και τελειώνουν στις μία και δέκα. Τα μεγαλύτερα παιδιά εγγράφονται στα διάφορα αντικείμενα των ενδιαφερόντων τους και μετά ακολουθούν ένα πρόγραμμα, όπως ακριβώς στα περισσότερα άλλα σχολεία.\nΤα παιδιά κάτω απ’ την ηλικία των δώδεκα πηγαίνουν στην 1η τάξη (ηλικίας 5-10) ή στη 2η (ηλικίας 10-12). Αυτά έχουν τους δικούς τους δασκάλους και τάξεις με πολυδύναμους χώρους. Ο δάσκαλός τους μπορεί να τους δώσει το πρόγραμμα για την εβδομάδα ή να οργανώσει δραστηριότητες που να ανταποκρίνονται στις ανάγκες και τις επιθυμίες τους.\nΓια την Τέχνη, τις Επιστήμες και τις Ξένες Γλώσσες τα παιδιά μπορούν να επιλέξουν ειδικά μαθήματα με τους αντίστοιχα ειδικευμένους δασκάλους. Οι εξειδικευμένοι δάσκαλοι έχουν μεγάλη ανεξαρτησία στην επιλογή της διδακτικής μεθόδου και στο χειρισμό των διδακτικών αντικειμένων. Σε γενικές γραμμές οι δάσκαλοι πρέπει να είναι ικανοί να διδάξουν πάνω απ’ το G.C.S.E (εθνικές εξετάσεις στην Αγγλία για 16χρονους). Υπάρχουν επίσης Αγγλικά ως πρόσθετο γλωσσικό μάθημα, τα οποία οι νέοι που δε μιλούν τη γλώσσα ενθαρρύνονται να παρακολουθήσουν.\nΤο εύρος των μαθημάτων που προσφέρονται συμπεριλαμβάνει:\nΕπιστήμες (Βιολογία, Φυσική, Χημεία, Αστρονομία)\nΓαλλικά, Γερμανικά, Ιαπωνικά\nΤέχνη και Κεραμική\nΓεωγραφίαΣε κάθε μαθητή που «κατατάσσεται» δίνεται ένα λευκό πρόγραμμα, στο οποίο γράφει τα μαθήματά του. Το πρόγραμμα αλλάζει από καιρό σε καιρό και αυτό εξαρτάται τόσο απ΄ τις επιλογές των παιδιών όσο και από τα θέματα που τους προσφέρονται. Αρχή του προγράμματος είναι να αφήνουν τα παιδιά να μαθαίνουν ό,τι αυτά επιθυμούν. Κάθε δάσκαλος κρατά έναν κατάλογο, αλλά τα παιδιά μπορούν να επιλέξουν να παρακολουθήσουν μαθήματα ή όχι. Εξαρτάται από το τι θέλουν να κάνουν. Υπάρχουν κανόνες που τα αποτρέπουν από το να κοιμούνται όλη μέρα ή να παρακολουθούν τηλεόραση κατά τη διάρκεια των μαθημάτων και δεν μπορούν να πάνε στην πόλη πριν τις δωδεκάμισι. Έλεγχοι δε δίνονται στους γονείς, εκτός αν ζητηθεί, και μόνο με άδεια των παιδιών.\nΣτις 4.30΄ ξεκινούν πολλές δραστηριότητες. Τα θέματα εκτείνονται από συζήτηση στα Γαλλικά μέχρι το κτίσιμο φράκτη στα…γουρούνια! Επίσης οργανώνονται βραδιές χορού ή παιχνίδια από την «κοινωνική επιτροπή». Κάθε Τρίτη απόγευμα γίνεται το «Δικαστήριο» και το απόγευμα της Παρασκευής η «Συνέλευση». Επίσης τα παιδιά μπορούν, αν θέλουν, να παρακολουθήσουν μαθήματα γιόγκα ή καράτε, δυο φορές την εβδομάδα.\n5) Η καταγραφή των δεδομένων με χρήση διαγραμμάτων ή με απλές λίστες λέξεων που είναι επιλεγμένες κατάλληλα και αντιγράφονται από τον πίνακα.\n6) Η αναγνώριση απλών μοντέλων (προτύπων).\n7) Η εξοικείωση με τη χρήση πινάκων και απλών γραφημάτων.\nΣτη 2η τάξη οι δραστηριότητες επεκτείνονται:\n1) Στη χρήση περιγραφών με απλές προτάσεις.\n2) Στην έμφαση στο κείμενο, πάντα σε ένα πλαίσιο εργασίας με πολύαισθητηριακή παρουσίαση, έτσι ώστε οι μαθητές που μπήκαν πρόσφατα στη διαδικασία ανάγνωσης και γραφής να μην εξαιρούνται από το πρόγραμμα. Ο δάσκαλος χρησιμοποιεί C.D ROMs εικονικής πραγματικότητας, με παρουσιάσεις πολλαπλής αισθητοποίησης που εισάγουν στο μάθημα τα παιδιά που βρίσκονται στο προαναγνωστικό ή αναγνωστικό στάδιο. Οι μαθητές επίσης κάνουν ομαδικές εργασίες στους ηλεκτρονικούς υπολογιστές και ενεργητικές πρακτικές εργασίες στο εργαστήριο.\n3) Στην ανάπτυξη λεξιλογίου περιγραφής, δράσης και στην έκφραση απλών επιστημονικών ιδεών.\n4) Σε γραπτές ασκήσεις στα περισσότερα μαθήματα.\nΣτην 3η τάξη η ανάγνωση και η καταγραφή σημειώσεων είναι μέρος των μαθημάτων ή των κατ’ οίκον εργασιών. Χρησιμοποιείται ένα διδακτικό εγχειρίδιο που βασίζεται σε υλικό αυτοδιδασκαλίας. Τα διδακτικά εγχειρίδια έχουν δύο επίπεδα που το καθένα απευθύνεται σε αναγνωστικό κοινό διαφορετικών ικανοτήτων.\nΣταδιακά η επίτευξη γλωσσικών στόχων γίνεται όλο και πιο σημαντική, ειδικά ως προς το λεξιλόγιο και τη γραμματική που χρησιμοποιούνται στις εξετάσεις. Τα παιδιά διδάσκονται μέσα από επαναληπτικά μαθήματα, εξάσκηση σε ερωτήσεις, ανάγνωση των κατ’ οίκον εργασιών και καταγραφή των ερευνών. Βιβλία και C.D.ROMs διατίθενται στους μαθητές στη βιβλιοθήκη και το εργαστήριο.\nΔιάφορες δραστηριότητεςΤο Summerhill είναι ένα σχολείο «ανοικτό» στην κοινωνία. Δίνει τη δυνατότητα στα παιδιά, μέσα από ένα πλαίσιο ευρείας κοινωνικοποίησης, να βγουν έξω από τα όρια του σχολείου, του χωριού αλλά και της χώρας τους, συναντώντας και συζητώντας με παιδιά διαφορετικής κουλτούρας.\nΕνδεικτικά, μερικές από τις πιο πρόσφατες προγραμματισμένες μαθητικές δραστηριότητες (14-11-01) είναι οι ακόλουθες:\n1) Συνδιάσκεψη μαθητών του Summerhill με μαθητές από το Dover με θέμα το δυνατό εκδημοκρατισμό των σχολείων.\n2) Αποστολή μαθητών σε Διεθνή Εβδομάδα που οργανώνει πειραματικό σχολείο στη Nantes (θέμα της εβδομάδας αυτής: Ταυτότητα, Oικογένεια και Κοινωνία στην έκφρασή τους μέσ’ από την Τέχνη, το Δράμα, την Ιστορία κ.α)\n3) Επίσκεψη των παιδιών σε σχολείο του Rotheram και συζήτηση 120 εφήβων (ως μέρος της μάθησης των πολιτικών δικαιωμάτων). Το Summerhill προωθεί τις ιδέες του και την εκπαιδευτική του φιλοσοφία διαμέσου ομιλιών σε σεμινάρια που παίρνει μέρος η σημερινή επικεφαλής Z. Readhead, σε όλο τον κόσμο.\nΑΥΤΟΔΙΟΙΚΗΣΗ : Η Σχολική Συνέλευση-ΤοΔικαστήριοΗ Γενική Συνέλευση\nΤο Summerhill είναι μια δημοκρατική κοινωνία. Οι αποφάσεις παίρνονται μέσα από την εβδομαδιαία Συνέλευση. Όλοι μπορούν να κάνουν προτάσεις και σε κάθε πρόταση όλοι έχουν δικαίωμα μιας ψήφου, από το πιο μικρό παιδί μέχρι τα μέλη του προσωπικού. Όλες οι αλλαγές στους σχολικούς κανόνες πραγματοποιούνται στη Συνέλευση (με τις κατηγορίες όσων έχουν παραβεί τους «Νόμους» ασχολείται μια άλλη συνέλευση όλου του σχολείου το «Δικαστήριο», το οποίο επίσης συγκαλείται μια φορά την εβδομάδα).\nΤα θέματα της Συνέλευσης καθορίζονται εκ των προτέρων με τη βοήθεια ενός εκλεγμένου προσώπου, ειδικά γι’ αυτή τη δουλειά, του «γραμματέα». Τα μέλη της κοινότητας που επιθυμούν να φέρουν στη συνέλευση κάποια υπόθεση ή ένα ζήτημα, συναντούν το «γραμματέα» και δηλώνουν αυτή τους την επιθυμία. Ο γραμματέας δημιουργεί την “agenda” των θεμάτων και των αντίστοιχων ομιλητών, την οποία και προωθεί στη Συνέλευση. Η θέση του είναι αιρετή και εκλέγεται κάθε δυο εβδομάδες.\nΣτη σχολική Συνέλευση τα παιδιά δεν έχουν μόνο ίση δύναμη με τους ενήλικες αλλά υπερτερούν και αριθμητικά. Η αντίδραση των περισσότερων δάσκαλων σ’ αυτή τη διαπίστωση θα ήταν ένας οξύς φόβος. Τι θα συνέβαινε σ’ ένα συνηθισμένο σχολείο, αν οι μαθητές υπερτερούσαν του προσωπικού στη σύναψη κανόνων; Ολοκληρωτική αναρχία; Παράβαση του ηθικού κώδικα; Ίσως να συνέβαινε κάτι παρόμοιο επειδή οι μαθητές αυτοί δεν είναι, όπως οι μαθητές του Summerhill, ελεύθεροι.\nΤο σχολείο αυτό δίνει στα παιδιά την ευκαιρία να παίρνουν αποφάσεις και ν’ ανακαλύπτουν με δική τους πρωτοβουλία, τι είναι καλύτερο ή χειρότερο και κάνοντάς το αρχίζουν να αισθάνονται ότι μπορούν να παίρνουν αποφάσεις, ότι δε θα είναι οπωσδήποτε όλες τους κακές, ότι είναι αρκετά έξυπνα και ικανά να βγάλουν κάποιο νόημα από τη ζωή τους και δε χρειάζονται να εξαρτώνται απεριόριστα από την καθοδήγηση ή τις διαταγές των άλλων. Με λίγα λόγια, περισσότερο με ό,τι κάνει παρά με ό,τι λέει, το Summerhill βοηθά τα παιδιά να αισθάνονται, συχνά για πρώτη φορά, ότι είναι ανθρώπινες υπάρξεις με κάποια αξιοπρέπεια, ικανότητα και αξία.*13\nΤα παιδιά αντιλαμβάνονται καθαρά ότι οι νόμοι που φτιάχνουν είναι για να ομαλοποιήσουν τη διαβίωση τη δική τους και των άλλων και η ευθύνη αυτή τα κάνει να δρουν με σύνεση. Οι σχολικές συνελεύσεις, το όχημα της αυτοαποφασιστικότητας για την κοινότητα, είναι η βάση της ελευθερίας που τα μέλη της απολαμβάνουν. Οι επισκέπτες, συνήθως εκπαιδευτικοί που έχουν ψηφιστεί να τις παρακολουθήσουν, σχολιάζουν πάντα θετικά τον υψηλό βαθμό αυτόελέγχου των παιδιών και την αναπτυγμένη κοινωνική τους υπευθυνότητα.\nΗ σχολική Συνέλευση καταρρίπτει το μύθο ότι το Summerhill είναι ένας «άναρχος» τόπος. Το σχολείο έχει 230 νόμους, δημιουργημένους από μαθητές και προσωπικό, με δυνατότητα εβδομαδιαίας αναθεώρησης. Μερικοί από τους τρέχοντες νόμους είναι οι ακόλουθοι:\nΠρέπει να δουλεύει σωστά το μπροστινό και το πίσω φρένο τουποδηλάτου σου.\n*13 Βλ. Holt John (1979): Πέρα από το Summerhill-Η εναλλαγή της Ελευθερίας, εκδ. Θ. Καστανιώτη, Αθήνα, σελ. 37.\nΔεν μπορείς να καβαλήσεις ποδήλατο μικρού παιδιού ακόμα και με την άδειά του.\nΔεν μπορείς να παρακολουθήσεις τηλεόραση κατά τη διάρκεια των μαθημάτων ή των γευμάτων.\nΑπαγορεύεται, με χρηματικό πρόστιμο μιας λίρας, το graffiti, εκτός από τον ειδικό τοίχο στον οποίο επιτρέπεται.\nΗ παράβαση των νόμων της κατάκλισης χρεώνεται με ποινή μισής ώρας κοινοτικής δουλειάς.\nΜια «τυπική» περίπτωση Συνέλευσης Σε μια πρόσφατη «τυπική» περίπτωση Συνέλευσης τα μεγαλύτερα παιδιά του σχολείου έθεσαν το θέμα να αρθούν οι νόμοι που αφορούν στη συγκεκριμενοποίηση των ωρών της κατάκλισης, παρέχοντας ταυτόχρονα και τη διαβεβαίωση ότι θα σέβονταν την ώρα του σιωπητηρίου (10.30΄μ.μ.). Ακολούθησε μια μεγάλη συζήτηση γύρω από την πρόταση, μιας και πολλά μέλη της κοινότητας είχαν την προσωπική τους άποψη. Μερικοί, μάλιστα, εξέφρασαν την ανησυχία τους για το ενδεχόμενο θορύβου, ενώ άλλοι έθιξαν και το θέμα της έλλειψης ύπνου που θα κούραζε τα παιδιά. Τελικά, η ψηφοφορία έγινε και συμφωνήθηκε να γίνει προσπάθεια δοκιμαστικής εφαρμογής του νέου συστήματος για μια εβδομάδα, ώστε να διαπιστωθεί αν μπορεί να λειτουργήσει σωστά ή όχι.\nΜετά την πάρoδο του χρόνου αυτού υπήρξε μια ειδική συνέλευση, επειδή προέκυψαν διαμαρτυρίες για νυχτερινό θόρυβο εκ μέρους του προσωπικού. Η κοινότητα αποφάσισε, ότι τα μεγαλύτερα παιδιά έχασαν την ευκαιρία που τους δόθηκε και θα επέστρεφαν στις παλιές ρυθμίσεις της κατάκλισης.\nΗ Συνέλευση δεν καλύπτει κάποιες αρμοδιότητες. Η διαχείριση του σχολείου δεν είναι στη δικαιοδοσία της, όπως επίσης η πρόσληψη ή η απόλυση προσωπικού, η πληρωμή των δασκάλων ή οι οικοδομικές εργασίες. Η αρχή είναι, ότι τα παιδιά θα πρέπει να έχουν εξουσία σε ό,τι είναι σημαντικό για την καθημερινή τους ζωή. Τα θέματα που προαναφέρθηκαν θα φόρτωναν τους μαθητές με ευθύνες δυσβάσταχτες γι’ αυτούς αντί να αυξάνουν την ελευθερία τους (στο σχολείο Sands στο Devon –ένα άλλο σχολείο που διοικείται με παρόμοιες αρχές ζητήματα τέτοιου είδους αντιμετωπίζονται από τη συνέλευση με επιτυχία).\nΤο «Δικαστήριο» Η Γενική Συνέλευση του Summerhill, όταν ζούσε ακόμα ο Neill, ήταν ταυτόχρονα δικαστήριο και νομοθετικό σώμα*14. Στις μέρες μας το «Δικαστήριο» αποτελεί αυτόνομη συνέλευση στην οποία τα μέλη της κοινότητας μπορούν να «ενάγουν» κάποια άλλα για καταπάτηση των νόμων. Το σώμα αυτό αποφασίζει για το αν η κατηγορία είναι βάσιμη και αν είναι, ποια ποινή θεωρεί πιο κατάλληλη. Μπορεί επίσης να ενεργοποιηθεί και προς άλλη κατεύθυνση, όπως π.χ. την ανάληψη των εξόδων αντικατάστασης κάποιου χαμένου αντικειμένου από κοινοτικούς πόρους. Ο Neill είχε επισημάνει για την εκδίκαση υποθέσεων*15:\nΤο αίσθημα των παιδιών για δικαιοσύνη.\nΤην επιείκεια τους στην επιβολή ποινών.\nΤη λογική σχέση της προτεινόμενης ποινής με το παράπτωμα.\nΦυσικά και το προσωπικό μπορεί να εναχθεί από τα παιδιά. Είναι μια ισοπεδωτική εμπειρία για ένα δάσκαλο να «εναχθεί», ειδικά αν έχει συνηθίσει να διδάσκει σε «συνηθισμένα» σχολεία. Μερικοί δάσκαλοι από το νέο προσωπικό βρίσκουν το χειρισμό μιας τέτοιας κατάστασης ιδιαίτερα οδυνηρό. Αποτελεί πάντως μια πολύτιμη εμπειρία για κάποιον ενήλικο να ξέρει ότι πρέπει να υποβληθεί στην ίδια πειθαρχική διαδικασία και ενδεχομένως να τιμωρηθεί. Αν όλοι οι δάσκαλοι έμπαιναν σ’ αυτή τη διαδικασία, η εκπαίδευση του «κυρίως ρεύματος» ίσως μπορούσε να διαφοροποιηθεί σημαντικά.\nΣυμπεράσματα – ΠροβληματισμοίΤο Summerhill σήμερα συνεχίζει μια παράδοση χρόνων, χωρίς να έχει μετακινηθεί από τις θεμελιακές αρχές του ιδρυτή του Neill. Η ατμόσφαιρα και η γενική αίσθηση του έχει παραμείνει ίδια. Φανερά, ως ζωντανή κοινότητα, έχει υποστεί κάποιες αλλαγές αλλά σχεδόν ό,τι γίνεται έχει ξαναγίνει ή αποπειραθεί να γίνει στο παρελθόν.\nΗ τήρηση των θεμελιακών αρχών διαπιστώνεται και μέσα απ’ τα πορίσματα των τακτικών ελέγχων στους οποίους υπόκειται το σχολείο. Η επιθεώρηση του 1999, που οδήγησε στην επίδοση του «Notice of Complaint»,\n*14 Βλ. Holt John (1979): όπ.π., σελ. 52.*15 Βλ. Neill A. S. (1972): όπ π., σελ. 91-93.\nπεριείχε την επισήμανση της κυβέρνησης ότι το σχολείο έπρεπε, μεταξύ άλλων, να εξασφαλίζει την κανονική εμπλοκή των παιδιών στη μαθησιακή διαδικασία και ότι οι στόχοι του έπρεπε να συμπλέουν με τις εθνικές προσδοκίες. Η δικαίωση του Summerhill στη δικαστική διαμάχη με την αγγλική κυβέρνηση απέτρεψε το κλείσιμό του και απέδειξε ότι το σχολείο ήταν «ανίκανο» να κάνει αυτές τις αλλαγές και ταυτόχρονα να διατηρεί τη μοναδική του φιλοσοφία.\nΤο «πνεύμα» Summerhill κατάφερε να ταξιδέψει σ’ όλο τον κόσμο ευαισθητοποιώντας τους παιδαγωγούς και διεισδύοντας στα διάφορα εκπαιδευτικά συστήματα. Ορισμένες απ’ τις αρχές του σχολείου του Neill μπήκαν στους σκοπούς της Ελληνικής Γενικής Εκπαίδευσης (γίνεται λόγος για «ευτυχία» του παιδιού) στα τέλη της δεκαετίας του ’80*16.\nΤο Summerhill εξακολουθεί και σήμερα να προκαλεί το ενδιαφέρον των εκπαιδευτικών και να διχάζει τους μελετητές του αντιαυταρχικού μοντέλου του Neill σε υποστηρικτές και επικριτές*17 (Summerhill: For and Against). Οι ιδεολογικές αρχές και ο τρόπος λειτουργίας του προβληματίζουν κάθε παιδαγωγό που το «ανακαλύπτει», γεννώντας ερωτηματικά*18 που αγγίζουν την περιοχή της φιλοσοφίας της αγωγής:\nΠοιον θεωρούμε ολοκληρωμένο άνθρωπο;\nΠοιες είναι οι αντιλήψεις μας για τους σκοπούς της αγωγής, τα προγράμματα και τις μεθόδους διδασκαλίας και τα θέματα πειθαρχίας;\nΠοιο πρότυπο ανθρώπου προσπαθεί να διαμορφώσει η εκπαίδευση;\nΜπορεί και πρέπει ένας εκπαιδευτικός να έχει και να προσπαθεί να εφαρμόσει τη δική του φιλοσοφία αγωγής στο σχολείο του; Ποιες θα ήταν οι συνέπειες;\nΗ συνεχής λειτουργία του Summerhill για 75 χρόνια και η επιτυχία του στην παροχή ενός ευτυχισμένου περιβάλλοντος για τα παιδιά και στην παραγωγή ευτυχίας στέκεται σαν μια συνεχής απόδειξη της επισήμανσης του Neill ότι: «H απουσία του φόβου είναι το πιο θαυμαστό πράγμα που μπορεί να συμβεί σ’ ένα παιδί».\n*16Πρβλ.. Παπάς Ε. Αθ.(1987):Μαθητοκεντρική Διδασκαλία, τόμος 2ος, εκδ. Βιβλία για όλους, Αθήνα, σελ. 31.*17 Πρβλ. Παπάς Ε. Αθ.,(1987): όπ.π., σελ. 31.*18 Για τα ερωτήματα που ακολουθούν:Βλ. Μάνος Γ. Κ.(1978): Εισαγωγή στη Φιλοσοφία και Φιλοσοφία της Αγωγής, τόμος 2ος, Αθήνα, σελ. 89.\nΒιβλιογραφίαΜάνος, Γ. Κ., Εισαγωγή στη Φιλοσοφία και Φιλοσοφία της Αγωγής, τόμος Β΄, Αθήνα 1978.\nΝeill, A. S., Θεωρία και Πράξη της Αντιαυταρχικής Εκπαίδευσης, Αθήνα 1972 (Ε΄εκδ.).\nNeill, A. S., Σάμερχιλ Το Ελεύθερο Σχολείο, Αθήνα 1989.\nΠαπακωνσταντίνου, Π., Θεωρίες της Αγωγής (Σημειώσεις- Ενδεικτική Βιβλιογραφία), Αθήνα 1988.\nΠαπάς, Ε. Αθ., Μαθητοκεντρική Διδασκαλία , τόμος 2ος, Αθήνα 1987.\nReble, A., Ιστορία της Παιδαγωγικής, Αθήνα 1990.\nΤσουρέκης, Δ., Σύγχρονη Παιδαγωγική – Παιδαγωγικές τάσεις από τις αρχές του 20ου αι. μέχρι σήμερα , Αθήνα 1981.\nHolt, J., Πέρα από το Σάμερχιλ, Αθήνα 1979.\n Βλ. Παπακωνσταντίνου Π.: Θεωρίες της Αγωγής, (Σημειώσεις- Ενδ. Βιβλιογραφία),Αθήνα 1988, σελ.70.\n Βλ. Neill A. S.: Summerhill Το Ελεύθερο, Σχολείο, εκδ. Καστανιώτη, Αθήνα 1989, οπισθόφυλλο.\n Βλ. Τσουρέκη Δ.:Σύγχρονη Παιδαγωγική (Παιδαγωγικές Τάσεις από τις αρχές του 20ου αι. μέχρι σήμερα), Αθήνα 1981, σελ. 97-98.


AμεA - Άτομα με Αναπηρία - Δικαιώματα και Παροχές: 06/03/12\nΚοινοποίηση των διατάξεων των παρ. 1, 2, 3, 4 του άρθ. 26 του Ν. 4075/2012\nΤο ΙΚΑ δημοσίευσε την εγκύκλιο «Κοινοποίηση των διατάξεων των παρ. 1, 2, 3, 4 του άρθ. 26 του Ν. 4075/2012», με τις οποίες προβλέπεται αλλαγή:\nα) στον τρόπο υπολογισμού της προσαύξησης λόγω απόλυτης αναπηρίας που χορηγείται\nσε τυφλούς συνταξιούχους λόγω γήρατος, ασφαλισμένους μετά την 1/1/1993\nγ) στις προϋποθέσεις χορήγησης του εξωιδρυματικού επιδόματος σε περιπτώσεις\nΗ εγκύκλιος επισυνάπτεται\nΕγκύκλιος σε ηλεκτρονική μορφή (application/pdf, 5141 KB)\nΕτικέτες αμεα, δελτίο τύπου, επιδόματα, εσαμεα, λοιποί φορείς, ποσοστό αναπηρίας\nΔΕΛΤΙΟ ΤΥΠΟΥ 31.05.12.\nΕτικέτες αμεα, δελτίο τύπου, εσαμεα, λοιποί φορείς\nΠαρά τους νόμους σε κάθε χώρα ξεχωριστά αλλά και σε ολόκληρη την περιφέρεια που προσπαθούν να σηκώσουν την συνειδητοποίηση του προβλήματος, ομάδες πολιτών και κυβερνητικοί αξιωματούχοι συμφωνούν ότι η Νοτιοανατολική Ευρώπη υστερεί στην παροχή προσβασιμότητας στα άτομα με αναπηρία.\nΑπό τα Σκόπια στο Βουκουρέστι, οι υποστηρικτές των ατόμων με αναπηρία τονίζουν ότι είναι εξαιρετικά αργή η αλλαγή στο πώς αντιμετωπίζονται τα άτομα με κινητική αναπηρία, και σε ορισμένες περιπτώσεις, οι νόμοι περί προσβασιμότητας δεν εφαρμόζονται. Σε ορισμένες περιπτώσεις, οι ΜΚΟ που εμπλέκονται άμεσα με τα άτομα με αναπηρία δεν ερωτούνται ούτε για το πως να εργαστούν με τον πληθυσμό.\n«Εδώ και πάνω από 10 χρόνια έχουν ξεκινήσει πάρα πολλές προσπάθειες… αλλά, δυστυχώς, οι εκπρόσωποι των ΜΚΟ που συμμετέχουν στην εκστρατεία αυτή δεν καλέστηκαν ούτε στις διαβουλεύσεις», ισχυρίζεται ο πρόεδρος της ρουμανικής ένωσης των ατόμων με νευροκινητική αναπηρία (ANHR) Adrian Mihalcea.\nΤο πρόβλημα είναι γνωστό τόσο σε εθνικό όσο και σε επίπεδο περιφέρειας.\n«Στην ΕΕ σήμερα τα άτομα με αναπηρία αντιμετωπίζουν πλήθος εμποδίων στην κοινωνία που τους εμποδίζουν από το να συμμετέχουν σε ισότιμη βάση με τους άλλους πολίτες», δηλώνει το Ευρωπαϊκό Φόρουμ Ατόμων με Αναπηρία σε μελέτη που κυκλοφόρησε τον Απρίλιο.\nΗ Ευρωπαϊκή Επιτροπή ενέκρινε ένα δεκαετές πρόγραμμα για το 2010, που συμπεριλαμβάνει την πρόσβαση στις χρηματοδοτήσεις της ΕΕ, με εκστρατείες ευαισθητοποίησης και προγράμματα μεταξύ των κρατών, σε μια προσπάθεια να αρθούν τα εμπόδια για τα άτομα με αναπηρία. Τα έθνη του ΟΗΕ υπέγραψαν επίσης δήλωση η οποία αναγνωρίζει τα δικαιώματα των ατόμων με αναπηρίες, το 2007.\nΠαρ’ όλο όμως αυτόν τον σχεδιασμό, οι βασικές υπηρεσίες παραμένουν απροσπέλαστε για πολλούς.\nΟ Dimitar, κάτοικος της Μπίτολα της νότιας Μακεδονίας στη νότια πΓΔΜ, είπε ότι περιμένει από τότε που ήταν παιδί για προγράμματα που αναμένεται να υλοποιηθούν. Πολλά από αυτά θα βελτιώσουν τη ζωή του.\n«Έχω πολλά προβλήματα, επειδή αισθάνομαι πολύ διαφορετικός από τους άλλους λόγω του γεγονότος ότι δεν μπορώ να εισέλθω όπου επιθυμώ», ανέφερε ο Dimitar, ο οποίος δεν θέλησε να δώσει το επώνυμό του λόγω της σωματικής του κατάστασης. «Όλοι με κοιτάνε περίεργα. Νιώθω άβολα, έτσι δεν κάνω τις δουλειές μου. Στέλνω συγγενείς και φίλους να ασχοληθούν με την γραφειοκρατία στο δημόσιο, εάν χρειάζομαι κάτι».\nΗ ΠΓΔΜ πέρασε ένα νόμο το 2003 που απαιτεί ότι όλα τα κτίρια να είναι προσβάσιμα στα άτομα με αναπηρία. Όμως, σχεδόν μια δεκαετία αργότερα, μια προσπάθεια να τοποθετηθούν ράμπες για αναπηρικά αμαξίδια σε ορισμένα κτίρια υπουργείων είναι μόνο «στην αρχική της φάση», σύμφωνα με το υπουργείο εργασίας και κοινωνικής πολιτικής.\nΣτο Kosovo, ο πρόεδρος της ΜΚΟ «Ηandicap Kosova» Γκεζίμ Αμπαζί δήλωσε: «Επισήμως, υπάρχει ικανοποιητική πρόοδος σε ό,τι αφορά στις ανάγκες των ΑμεΑ. Ωστόσο στην πραγματικότητα τα πράγματα είναι τελείως διαφορετικά, καθώς δεν υλοποιούνται στρατηγικές ή νόμοι, κάτι πολύ ανησυχητικό».\nΠολλές από τις κυβερνήσεις της ΝΑ Ευρώπης σιγά σιγά παίρνουν μέτρα που βελτιώνουν την κατάσταση.\n«Η κυβέρνηση έχει επιχειρήσει αρκετές φορές λύσεις για να υπερνικήσει αυτά τα προβλήματα και σε πολλά δημόσια κτίρια έχουν γίνει ενέργειες για να κατασκευαστούν ράμπες και ανελκυστήρες για αυτούς τους πολίτες. Ωστόσο δεν υπάρχουν σε όλα τα δημόσια κτίρια, έτσι η κυβέρνηση παραμένει δεσμευμένη μέχρι να ξεπεράσει αυτά τα εμπόδια», ανέφερε ο πρόεδρος της Διακομματικής Ομάδας για τα Δικαιώματα των Ατόμων με Αναπηρία Πάβλε Σάζντοφ.\nΜεταξύ 2001 και 2005, στη Ρουμανία έτρεξε καμπάνια με σύνθημα «Πόλεις για όλους» και είχε αναπτυχθεί σε 23 νομούς. «Ποια είναι η κατάσταση σήμερα, μετά από επτά χρόνια; Σχεδόν η ίδια», ανέφερε ο κ. Μιχαλτσέα.\nΗ Ελλάδα πραγματοποίησε σημαντικά βήματα σε ό,τι αφορά στην προσβασιμότητα το 2003, εν όψει των Ολυμπιακών Αγώνων της Αθήνας. Χρησιμοποιήθηκαν κονδύλια σε μια συνολική προσπάθεια να καταστήσουν την πόλη προσβάσιμη. Δημιουργήθηκαν ράμπες για αναπηρικά αμαξίδια και σε ολόκληρη την πόλη τοποθετήθηκαν ειδικά σχεδιασμένοι διάδρομοι στα πεζοδρόμια για τους τυφλούς.\nΩστόσο η Αθήνα εξακολουθεί να χρήζει βελτίωσης.\nΕκτός από τα καινούργια κτίρια στις περισσότερες Βαλκανικές πόλεις, πολλά κρατικά κτίρια εξακολουθούν να μην είναι προσβάσιμα για πολλά άτομα με αναπηρία -- είτε επειδή θεωρούνται ιστορικά μνημεία είτε επειδή απαιτούν σημαντικές επενδύσεις για να αποκτήσουν νέες προσθήκες.\nΟι σταθμοί τραμ, οι σταθμοί τρένων και τα ταξί εξακολουθούν να είναι εφιάλτης για τα άτομα με αναπηρίες.\n«Δυστυχώς, επίβλεψη για το αν εφαρμόζονται οι συγκεκριμένοι νόμοι και εάν επαρκεί η προσβασιμότητα για τα άτομα με αναπηρία γίνεται από τις ΜΚΟ. Οποιαδήποτε άλλη πρόταση που είχε στόχο την ενίσχυση της προσβασιμότητας βρήκε ως απάντηση την “οικονομική κρίση”», ανέφερε ο κ. Μιχαλτσέα.\nΠάντως το Ευρωπαϊκό Φόρουμ ΑμεΑ αναφέρει ότι αποτελεί μύθο η αντίληψη ότι τα πλήρως προσβάσιμα κτίρια είναι πιο ακριβά στην κατασκευή τους.\n«Στην πραγματικότητα, η κατασκευή προσβάσιμων υποδομών δεν κοστίζει περισσότερα χρήματα από την κατασκευή μη προσβάσιμων και στην πραγματικότητα δημιουργεί επιπλέον αξία για τον κλάδο, καθώς ένα κτίριο που πληροί τις προϋποθέσεις προσβασιμότητας θα είναι σε θέση να προσαρμοστεί πιο εύκολα στις ανάγκες που αλλάζουν, συμπεριλαμβανομένης της γήρανσης ή αναπηρίες που προκύπτουν στους κατοίκους τους», αναφέρεται σε έκθεση το Μάρτιο του 2012.\nΑνακοίνωση σε ηλεκτρονική μορφή (application/msword, 134 KB)\nΔιατηρεί ωστόσο σταθερή τη συναισθηματική μας κατάσταση.\nΕπιταχύνονται έτσι οι διαδικασίες επινόησης νέων θεραπειών.\nΤο πρόγραμμα - το οποίο αποτελεί συνεργασία του Ερευνητικού Νοσοκομείου Παίδων St Jude και της Ιατρικής Σχολής του Πανεπιστημίου της Ουάσινγκτον, με χρηματοδότηση και από ιδιώτες - οδήγησε επίσης σε σημαντικές ανακαλύψεις γύρω από επιθετικούς παιδιατρικούς καρκίνους του στελέχους του εγκεφάλου και του αίματος.\nΠρέπει να προσέχουμε τη διατροφή μας όσο ανεβαίνει ο υδράργυρος.\nΤα άτομα με αναπηρίες αντιμετωπίζουν πρόβλημα επιβίωσης\nΣΥΝΤΟΝΙΣΤΙΚΗ ΕΠΙΤΡΟΠΗ ΑΓΩΝΑ ΑΝΑΠΗΡΩΝ.\nΚαθυστερεί η καταβολή των αναπηρικών επιδομάτων με αποτέλεσμα οι ανάπηροι να μην μπορούν να καλύψουν βασικές ανάγκες τους.\nΣε συγκέντρωση διαμαρτυρίας σήμερα Πέμπτη 24 Μαίου στις 12 το μεσημέρι μπροστά από το υπουργείο Εσωτερικών, προχωρούν οι ανάπηροι, οι χρόνιοι πάσχοντες και οι γονείς και κηδεμόνες τους, με πρωτοβουλία της Συντονιστικής Επιτροπής Αγώνα Αναπήρων (ΣΕΑΝ), ζητώντας την άμεση καταβολή των προνοιακών επιδομάτων. Στην κινητοποίηση καλεί και η Εθνική Ομοσπονδία Τυφλών, ενώ σε αναβρασμό είναι όλοι οι σύλλογοι ανά τη χώρα, καθώς τα άτομα με ειδικές ανάγκες έχουν φτάσει στα όριά τους, αντιμετωπίζοντας πρόβλημα επιβίωσης.\nΣτις αρχές Μαΐου οι δικαιούχοι ανάπηροι θα έπρεπε να πληρωθούν το επίδομα Μαρτίου – Απριλίου. Κάτι τέτοιο δεν έγινε και ούτε φαίνεται στον ορίζοντα άμεσα να πληρωθούν. Η κυβέρνηση είχε προχωρήσει στην απογραφή των δικαιούχων η οποία έληξε στις 16 Μαρτίου. Από τότε μέχρι σήμερα δεν έχει γίνει επεξεργασία των στοιχείων και δεν έχουν αποσταλεί στις κατά τόπους διευθύνσεις πρόνοιας οι κατάλογοι των δικαιούχων. Αυτό σημαίνει πως ακόμα και αν είχαν χρήματα δεν μπορούν να πληρώσουν γιατί δεν έχουν τους καταλόγους.\nΣε ανακοίνωσή της η ΣΕΑΝ τονίζει πως « το μεγαλύτερο επίδομα φτάνει μόλις τα 700 ευρώ το μήνα για παραπληγικούς, ενώ τα υπόλοιπα κυμαίνονται από 250 ευρώ - 325 ευρώ το μήνα. Προετοιμάζουν την «οριστική κατάργηση των επιδομάτων των ΑμΕΑ. Οι «ανάπηροι – μαϊμού», που χρησιμοποιούνται σαν πρόσχημα για τα μέτρα που παίρνουν, είναι δικό τους κατασκεύασμα, και ο θόρυβος που σηκώνουν είναι για να κρύψουν τη δραματική χειροτέρευση των αναπήρων, των χρονίως πασχόντων των λαϊκών οικογενειών και τα σχέδιά τους για μαζική κατακρεούργηση των δικαιωμάτων μας. Γιατί για αυτούς ο εργαζόμενος που παράγει κοστίζει. Η υγεία κοστίζει. Ο ανάπηρος στον Καιάδα γιατί και αυτός κοστίζει».\nΗ ΣΕΑΑΝ διεκδικεί να πληρωθούν όλα τα επιδόματα των ΑΜΕΑ τώρα χωρίς καμιά καθυστέρηση και να μην πληρώνουν για φάρμακα και θεραπείες. Επίσης διεκδικεί έκτακτη οικονομική ενίσχυση ύψους 1.000 ευρώ για να μπορέσουν οι ανάπηροι να αντιμετωπίσουν τις επιπτώσεις από τα βάρβαρα μέτρα της κυβέρνησης και την κρίση.\nΟ Μάκης Κρεμύδας πρόεδρος του Νομαρχιακού Συλλόγου Καβάλας των ΑΜΕΑ τόνισε πως το πρόβλημα έχει οξυνθεί και ότι ουδείς γνωρίζει πότε και αν θα πάρουν τα επιδόματα. Σε επικοινωνία που είχαν με τη διεύθυνση πρόνοιας, τους είπαν πως δεν τους έχουν έρθει μετά την απογραφή οι κατάλογοι των δικαιούχων, δεν υπάρχει το λογισμικό πρόγραμμα για να δουν τους δικαιούχους. Ο κ. Κρεμύδας τόνισε πως περιμένουν να δουν αν θα γίνει κάτι αυτές τις μέρες και προετοιμάζονται να προχωρήσουν σε δυναμικές κινητοποιήσεις, σε συγκεντρώσεις διαμαρτυρίας και στη διεύθυνση πρόνοιας και στους άλλους αρμόδιους φορείς και για το θέμα της μη καταβολής των προνοιακών επιδομάτων, αλλά και για την κατάσταση με τα Κέντρα Πιστοποίησης Αναπηρίας και τις καθυστερήσεις μηνών για να περάσουν από την επιτροπή.\nΖητά να ακυρωθεί η δυνατότητα ίδρυσης φαρμακείων του ΕΟΠΥΥ.\nΆρρωστα παιδιά σε λίστα αναμονής\nΜιλώντας στο ΣΚΑΪ, είπε ότι εκτός από την έλλειψη φαρμάκων, αντιμετωπίζουν και την έλλειψη παραιατρικού υλικού, με αποτέλεσμα η νοσηλεία των παιδιών να καθυστερεί ακόμα περισσότερο, τη στιγμή που ήδη 35 παιδιά βρίσκονται σε λίστα αναμονής για μεταμόσχευση μυελού των οστών.\nΖει χάρη στον σκύλο της\nΗ τρίχρονη Φέιθ Γουίλσον, ''χρωστάει'' την ζωή της, στον Ρούμπι, το μικρό της Λαμπραντόρ.\nΗ μικρή, πάσχει από μία σοβαρή και σπάνια μορφή διαβήτη. Ο σκύλος της όμως, είναι ειδικά εκπαιδευμένος για να ανιχνεύει από τη μυρωδιά, τα χαμηλά επίπεδα σακχάρου στο αίμα. Έτσι, κάθε φορά που τα επίπεδα σακχάρου της Φέιθ πέφτουν, ο Ρούμπι αντιδρά.\nΚοιτάζει επίμονα ένα συγκεκριμένο παιχνίδι της μικρής και το πηγαίνει κατευθείαν στην μητέρα της. Έτσι εκείνη καταλαβαίνει ότι πρέπει να ελέγξει το αίμα της κόρης της και τα επίπεδα σακχάρου.\n''Δεν μπορώ να περιγράψω με λόγια το καλό που έχει κάνει αυτό το σκυλί στην οικογένειά μας. Δεν μπορώ να φανταστώ την ζωή μας χωρίς τον Ρούμπι. Ξέρω ότι αν δεν ήταν αυτός, η κόρη μου θα είχε πεθάνει'', λέει η μητέρα της Φέιθ.\nΤην απόλυτη εξαθλίωση ζει εδώ και 15 ημέρες περίπου ένας ηλικιωμένος ανάπηρος στην Πάτρα, ο οποίος λόγω οικονομικών δυσκολιών που αντιμετωπίζει ο γιος του στο σπίτι του οποίου φιλοξενείται, στερείται το ηλεκτρικό ρεύμα.\nΟι συνθήκες διαβίωσης είναι πλέον γι’ αυτόν απελπιστικές, ενώ για την κατάσταση έχει ενημερωθεί σε τοπικό και περιφερειακό επίπεδο η Ομοσπονδία Αναπήρων Δυτικής Ελλάδος, η διοίκηση της οποίας σε μια προσπάθεια να βρεθεί λύση, έχει στείλει στη διοίκηση της ΔΕΗ έγγραφο, με το οποίο ενημερώνει για την κατάσταση που ζει ο ανάπηρος συμπολίτης.\nΩστόσο, παρόλο που έχει περάσει διάστημα δέκα και πλέον ημερών, δεν έχει βρεθεί λύση, με αποτέλεσμα το μαρτύριο του άτυχου άντρα και του άνεργου γιου του να μην έχει τελειωμό.\nΝα σημειωθεί πως το σπίτι στο οποίο μένουν, έχει παραχωρηθεί από τρίτο πρόσωπο το οποίο ωστόσο αδυνατεί να πληρώσει και τα έξοδα για τις στοιχειώδης παροχές (νερό και ρεύμα).\nΣύμφωνα με έρευνα Αμερικανών επιστημόνων.\nΜία λάθος φαρμακευτική αγωγή μπορεί να επιδεινώσει το πρόβλημα.\nΤρώτε και σας φτιάχνει η... διάθεση.\nΜε αφορμή αυτό λοιπόν, οι ειδικοί προτείνουν μερικές τροφές για να... «βοηθήσουν» την κατάσταση!\nΟι οκτώ κωδικοί στη φορολογική δήλωση που «καίνε»\nΠρο εκπλήξεων θα βρεθούν χιλιάδες φορολογούμενοι.\nΗδη, όπως αναφέρουν τα Νέα, τα πρώτα στοιχεία που έχει στη διάθεσή της η Γενική Γραμματεία Πληροφορικών Συστημάτων δείχνουν ότι χιλιάδες φορολογούμενοι θα βρεθούν προ εκπλήξεων καθώς δεν έχουν υπολογίσει σωστά τις αποδείξεις τις οποίες θα πρέπει να δηλώσουν στον κωδικό 049 του βασικού εντύπου Ε1.\n1 Στον πίνακα 6 στους νέους κωδικούς 657 - 658 γράφονται τα εισοδήματα τα οποία εξαιρούνται από την ειδική εισφορά αλληλεγγύης. Για παράδειγμα, φορολογούμενος ο οποίος έλαβε το περασμένο έτος αποζημίωση απόλυσης ή εφάπαξ τα οποία εξαιρούνται της έκτακτης εισφοράς πρέπει να τα δηλώσει στους συγκεκριμένους κωδικούς αν δεν θέλει να επιβαρυνθεί με καπέλο φόρων 1% έως 4% ανάλογα με το ύψος του εισοδήματός του.\n2 Στον πίνακα 6 στους κωδικούς 655-656 δηλώνεται το καθαρό εισόδημα που δεν υπήρχε την 1-1-2012. Είναι οι κωδικοί στους οποίους θα πρέπει να γραφεί το εισόδημα ενός φυσικού προσώπου εφόσον σε σχέση έχει υπάρξει μείωση μεγαλύτερη από 25% σε σχέση με το 2011. Τα ποσά που θα συμπληρώσετε στους κωδικούς αυτούς πρέπει να είναι αυτά που δηλώσατε στους προηγούμενους πίνακες μειωμένα κατά τα ποσά των απαλλαγών που ορίζει ο νόμος. Με τη συμπλήρωση των συγκεκριμένων κωδικών, ο φορολογούμενος μπορεί να επιτύχει ανάλογη μείωση της προκαταβολής φόρου.\n3 Στον ίδιο πίνακα, οι αμέσως επόμενοι κωδικοί 693-694 μπορούν επίσης να οδηγήσουν σε μείωση φόρου. Στους συγκεκριμένους κωδικούς θα πρέπει να γραφεί το ποσό της ετήσιας συνολικής αντικειμενικής δαπάνης και της δαπάνης απόκτησης περιουσιακών στοιχείων που δεν υπάρχει την 1-1-2012, εφόσον αυτό το ποσό έχει προηγουμένως συμπληρωθεί στον πίνακα 5 της δήλωσης.\nΕπί της ουσίας, οι συγκεκριμένοι κωδικοί έχει νόημα να συμπληρωθούν από φορολογούμενους οι οποίοι φορολογούνται με βάση αντικειμενικές δαπάνες και υπηρεσίες ή δαπάνες απόκτησης περιουσιακών στοιχείων, εφόσον έχουν πουλήσει για παράδειγμα ακίνητα ή αυτοκίνητα ή σκάφη αναψυχής (στοιχεία που αποτελούν τεκμήρια δηλαδή), προκειμένου και πάλι να μειωθεί η προκαταβολή φόρου.\n4 Δεν δηλώνονται καταθέσεις στο εσωτερικό. Προσοχή απαιτείται στη συμπλήρωση του πίνακα 4 στη δεύτερη σελίδα του Ε1 όπου στους κωδικούς 291-292 δηλώνεται το καθαρό εισόδημα από τόκους δανείων ημεδαπής προέλευσης. Αρκετοί φορολογούμενοι στον συγκεκριμένο πίνακα μπερδεύονται και δηλώνουν τις καταθέσεις τους.\nΑντίθετα, όπως διευκρινίζει το υπουργείο Οικονομικών στον πίνακα αυτό θα αναγραφούν τα εισοδήματα από κινητές αξίες ημεδαπής προέλευσης που φορολογούνται με τις γενικές διατάξεις και όχι αυτά που φορολογήθηκαν αυτοτελώς με εξάντληση της φορολογικής υποχρέωσης (τόκοι καταθέσεων) ή εκείνα που καταβλήθηκαν στους δικαιούχους ελεύθερα φόρου.\n5 Ο πίνακας 7. Είναι ο βασικός πίνακας μέσω του οποίου οι φορολογούμενοι μπορούν να μειώσουν τους φόρους που τους αναλογούν με την αναγραφή δαπανών που εκπίπτουν από τον φόρο. Τόκοι στεγαστικών δανείων, ασφάλιστρα, ενοίκια κ.λπ. μειώνουν τον φόρο σε ποσοστό 10% αλλά για να επιτευχθεί η ελάφρυνση θα πρέπει να συνυποβληθούν κατά περίπτωση τα σχετικά δικαιολογητικά (αποδείξεις). Αντίθετα, φέτος δεν υποβάλλονται οι αποδείξεις καταναλωτικών δαπανών.\n6 Οι αποδείξεις στον κωδικό 049. Σημειώστε ότι απαιτείται να συμπληρωθεί ο κωδικός ακόμα και από φορολογούμενους με εισόδημα χαμηλότερο του αφορολογήτου των 5.000 ευρώ.\n7 Στον πίνακα 8 όπου δηλώνονται οι παρακρατηθέντες και προκαταβληθέντες φόροι οι φορολογούμενοι θα πρέπει να προσέξουν η διαφορά μεταξύ αναλογούντος και παρακρατηθέντος φόρου να μην υπερβαίνει το 1,5%.\n8 Ο πίνακας 1. Ολες οι ενδείξεις του πίνακα 1 πρέπει να συμπληρωθούν με κεφαλαία γράμματα. Εάν στην προεκτυπωμένη δήλωση υπάρχουν λάθη, πρέπει να τα διορθώσετε, ενώ ενώ σε περίπτωση που δεν έχουν προεκτυπωθεί τα στοιχεία της συζύγου πρέπει οπωσδήποτε να τα συμπληρώσετε. Το επώνυμο της συζύγου πρέπει να αναγράφεται όπως και στην ταυτότητα.\nΥποδομές στις παραλίες ζητά το Σωματείο ΑμεΑ Ρεθύμνου από τους δήμους\nΤην ανάγκη άμεσης δημιουργίας υποδομών για την πρόσβαση των ατόμων με αναπηρία στις παραλίες ζητά για μία ακόμα φορά από τους παραλιακούς δήμους του νομού (Ρεθύμνου, Μυλοποτάμου και Αγίου Βασιλείου) το Σωματείο ΑμεΑ Ρεθύμνου.\nΜε έγγραφο που κοινοποιείται και στην αντιπεριφερειάρχη Ρεθύμνου, Μαίρη Λιονή, το σωματείο φέρνει και πάλι στην επικαιρότητα το ζήτημα, σημειώνοντας με έμφαση το γεγονός ότι οι δημότες με αναπηρία δεν μπορούν να στερούνται του δικαιώματος της ελεύθερης και απρόσκοπτης πρόσβασής τους στις ρεθυμνιώτικες ακτές.\n«Με την παρούσα επιστολή επανερχόμαστε στο αίτημα που σας υποβάλλουμε κάθε χρόνο αυτήν την εποχή σχετικά με την προσβασιμότητα των ακτών των παραλιακών δημοτικών διαμερισμάτων της περιφερειακής ενότητας Ρεθύμνου στα άτομα με αναπηρία υπενθυμίζοντας τα εξής:\nΗ πρόσβαση των ΑμεΑ σε όλες τις εκφάνσεις της ζωής είναι συνταγματικά κατοχυρωμένο δικαίωμα, συνεπώς το δικαίωμα της ανεμπόδιστης και απρόσκοπτης πρόσβασής τους στις ακτές αποτελεί δικαίωμα που έχουν όλοι οι πολίτες στον τουρισμό, στην αναψυχή και θαλλάσια μπάνια τους, οι ευεργετικές επιδράσεις τους λειτουργούν θεραπευτικά και αυξητικά στον περιορισμό της βαρύτητας της αναπηρίας.\nΣε αρκετούς δήμους της χώρας μας υλοποιήθηκαν προγράμματα τα οποία χρηματοδοτήθηκαν κυρίως από το «ΘΗΣΕΑΣ» για τη δημιουργία των σχετικών υποδομών (ειδικός διάδρομος για την προσπελασιμότητα από αναπηρικά αμαξίδια, ειδικό πλαστικό κάθισμα και γερανάκι για την ανύψωση του εν λόγω καθίσματος και την καθέλκυσή του στο νερό, αναπηρική χημική τουαλέτα, τέντα ή ομπρέλες και φυσικά διαμόρφωση του χώρου με θέσεις πάρκινγκ για οχήματα ΑμεΑ).\nΤο κόστος της παραπάνω ολοκληρωμένης παρέμβασης ανέρχεται στις 25.000-3.000 ευρώ. Συνημμένα σας αποστέλλουμε ηλεκτρονικά οπτικό υλικό και κάθε αναγκαία πληροφορία.\nΕπιπλέον το Ρέθυμνο που είναι κατ’ εξοχήν τουριστικός προορισμός έχει επιπλέον λόγους να δημιουργήσει τις υποδομές που απαιτούνται για την εξυπηρέτηση και των επισκεπτών του με αναπηρία, ιδιαίτερα στη σημερινή δύσκολη περίοδο που διέρχεται.\nΑποτελεί λοιπόν άμεση αναγκαιότητα η δημιουργία των παραπάνω υποδομών προκειμένου ο τόπος μας και οι δημότες του με αναπηρία να μην στερούνται πλέον του δικαιώματος της ελεύθερης και απρόσκοπτης πρόσβασής τους στις Ρεθυμνιώτικες ακτές.\nΩς θεσμικός φορέας των ΑμεΑ εκτιμούμε τη μέχρι σήμερα συνεργασία μας η οποία αποδεικνύεται όλο και πιο αποτελεσματική για πόλη φιλική και προσβάσιμη σε όλους τους δημότες της με ή χωρίς αναπηρία και στους επισκέπτες της.\nΚύριε Δήμαρχε, γνωρίζοντας το ενδιαφέρον σας για τα άτομα με αναπηρία και τη βούλησή σας για την ποιοτική αναβάθμιση της ζωής τους, προσδοκούμε στην προσωπική σας παρέμβαση για την επίλυση των παραπάνω».\nΑύξηση 75% έως το 2030 βλέπουν οι επιστήμονες.\nΠολύτιμο φυλλάδιο διακοπής καπνίσματος μέσα στο αεροπλάνο.\nΚαλεί τους ιατρούς να προβούν σε δικαστική διεκδίκηση των δεδουλευμένων ιατρικών αμοιβών.\nΗ νομική υπηρεσία του ΙΣΑ θα προσφέρει την απαραίτητη νομική βοήθεια σε όλα τα μέλη του ΙΣΑ, τα οποία σε κάθε περίπτωση θα βαρύνονται με τα έξοδα κατάθεσης της αγωγής.\nΟ αριθμός των ενδιαφερομένων θα καθορίσει την οργανωμένη διαδικασία του ΙΣΑ με απόφαση του Δ.Σ. Οι ώρες υποδοχής της νομικής υπηρεσίας θα είναι Δευτέρα – Τετάρτη – Παρασκευή από 10.30 έως 12.30. Ο ΙΣΑ θα σταθεί αρωγός για την εκδίκαση των εν λόγω αγωγών.\nΣε απόγνωση χιλιάδες ασθενείς.\nΕπτά σημεία που αλλάζουν με τα χρόνια.\nΔιασφάλιση προσβασιμότητας των ατόμων με αναπηρία στις παραλίες\nΜε την παρούσα επιστολή της η Ε.Σ.Α.μεΑ. σας ενημερώνει για την υπογραφή της υπ’ αρ. πρωτ. 1052758/ 1451/Β0010/10.04.2012 Απόφασης του υπουργείου Οικονομικών - Γενική Γραμματεία Δημόσιας Περιουσίας, που συμπληρώνει την υπ’ αριθ. 1038460/ 2439/ Β0010/15.04.2009 (ΦΕΚ 792/ 29-4-2009 Τεύχος Β΄) παλαιότερη Κοινή Απόφαση των Υπουργών Οικονομίας & Οικονομικών και Εσωτερικών.\nΗ Απόφαση - η οποία επισυνάπτεται προς διευκόλυνσή σας στο παρόν - ορίζει τα εξής:\n«…σε (1) τουλάχιστον ανά Δημοτική Ενότητα από τους παραχωρηθέντες κοινόχρηστους χώρους αιγιαλού, παραλίας κ.λπ., καθώς και όπου υφίστανται λουτρικές εγκαταστάσεις της προηγουμένης παραγράφου, οι Ο.Τ.Α. υποχρεούνται επίσης, να προβούν στη τοποθέτηση ενός (1) διαδρόμου, κάθετα προς την ακτογραμμή, ο οποίος θα επιτρέπει την είσοδο στο νερό των χρηστών αναπηρικών αμαξιδίων και θα χρησιμοποιείται αποκλειστικά και μόνο για την εξυπηρέτηση Ατόμων με Αναπηρία (Α.με.Α.), ο οποίος θα φέρει τις πιο κάτω τεχνικές προδιαγραφές :\nΟι Ο.Τ.Α. υποχρεούνται επιπλέον να εξασφαλίσουν την ύπαρξη ενός (1) τουλάχιστον χώρου υγιεινής (WC) και ενός (1) αποδυτηρίου, μη μόνιμης κατασκευής, με διαστάσεις και εξοπλισμό που να επιτρέπουν τη χρήση τους από τα Α.με.Α., σύμφωνα με τις κείμενες διατάξεις. Οι χώροι αυτοί πρέπει να βρίσκονται στα όρια του κοινοχρήστου χώρου του αιγιαλού, παραλίας κ.λπ. και να είναι προσβάσιμοι από τους διαδρόμους πρόσβασης και τους υπάρχοντες χώρους στάθμευσης.\nΕπίσης οι Ο.Τ.Α. υποχρεούνται να εξασφαλίσουν, εντός της εκτός αιγιαλού περιοχής στάθμευσης, ένα (1) τουλάχιστον χώρο στάθμευσης αποκλειστικά για Α.με.Α., ο οποίος να έχει τις απαραίτητες διαστάσεις, καθώς και ειδική επιδαπέδια και επιστήλια σήμανση, σύμφωνα με τις κείμενες διατάξεις…».\nΜε την προαναφερθείσα Απόφαση επιτέλους δικαιώνεται ο μακροχρόνιος αγώνας της Ε.Σ.Α.μεΑ. και όλου του εθνικού αναπηρικού κινήματος για πρόσβαση των ατόμων με αναπηρία στις παραλίες!\nΜετά την επικύρωση της Διεθνούς Σύμβασης για τα Δικαιώματα των Ατόμων με Αναπηρία και του Προαιρετικού Πρωτοκόλλου της, την καθιέρωση της Μελέτης Προσβασιμότητας και τον Νέο Οικοδομικό Κανονισμό, το τοπίο σίγουρα αλλάζει. Ο αγώνας βέβαια συνεχίζεται για την ολοκλήρωση του εθνικού θεσμικού πλαισίου προσβασιμότητας στο πλαίσιο του Άρθρου 9 της Διεθνούς Σύμβασης για τα Δικαιώματα των Ατόμων με Αναπηρία.\nΑκόμη και σε ημέρες δύσκολες, όπως είναι οι σημερινές, η μεθοδική, αδιάκοπη και συνεπής διεκδίκηση των δίκαιων αιτημάτων μας έχει αποτελέσματα. Η Ε.Σ.Α.μεΑ. θα συνεχίσει με αμείωτους ρυθμούς την προώθησή τους.\nΑνακοίνωση σε ηλεκτρονική μορφή (application/pdf, 101 KB)\nΕπιστολή σε ηλεκτρονική μορφή (application/msword, 102 KB)\nΕτικέτες αμεα, Γενικά θέματα, δελτίο τύπου, εσαμεα, λοιποί φορείς, προσβασιμότητα, τουρισμός\n15η AGA- Ι. Βαρδακαστάνης : «Να ακουστεί η φωνή των ΑμεΑ»\nΔΕΛΤΙΟ ΤΥΠΟΥ 29.05.12.\nΠολλές μελέτες ανατρέπουν τα δεδομένα.\nΕίτε σας αρέσουν είτε όχι τα λαχανικά πρέπει να περιλαμβάνονται σε μία σωστή διατροφή. Έχουμε πολλές φορές ακούσει για τις ευεργετικές τους ιδιότητες, όμως ίσως υπάρχουν μερικές ακόμα που δεν γνωρίζατε και που θα σας κάνουν να τα συμπεριλάβετε στη διατροφή σας αν δεν το έχετε κάνει ήδη.\nLaser tag sto Άλσος του Μπαρουτάδικου στις 9 και 10 Ιουνίου\nΤο Κέντρο Εργασίας ΑΜΕΑ Άνω Λιοσίων σε συνεργασία με το Δήμο Αιγάλεω διοργανώνει από τις 8 έως 24 Ιουνίου εκδηλώσεις αλληλεγγύης και ενημέρωσης για θέματα ΑμεΑ στο Άλσος του Μπαρουτάδικου με σκοπό την ευαισθητοποίηση των πολιτών για τις συγκεκριμένες ευπαθείς ομάδες και την δημιουργία δικτύου\nεθελοντών για τις αναμενόμενες δράσεις του Κέντρου.\nΚοινοποίηση των διατάξεων των παρ. 1, 2, 3, 4 του ...\nΠροστασία της ζωής χιλιάδων ατόμων με αναπηρία & χ...\nΈφτιαξαν τον γενετικό άτλαντα των παιδιατρικών καρ...\nΤα άτομα με αναπηρίες αντιμετωπίζουν πρόβλημα επιβ...\nΥποδομές στις παραλίες ζητά το Σωματείο ΑμεΑ Ρεθύμ...\nΣε μαζικές αγωγές προχωράει ο Ιατρικός Σύλλογος Αθ...\nΔιασφάλιση προσβασιμότητας των ατόμων με αναπηρία ...\n15η AGA- Ι. Βαρδακαστάνης : «Να ακουστεί η φωνή τω...\nLaser tag sto Άλσος του Μπαρουτάδικου στις 9 και 1...


4η Κατηγορία: Πρόγραμμα και διαιτητές 7ης μέρας - Στις 3.00 την Κυριακή οι ηλειακές ομάδες - Ηλεία Οικονομία\n4η Κατηγορία: Πρόγραμμα και διαιτητές 7ης μέρας – Στις 3.00 την Κυριακή οι ηλειακές ομάδες\nΤην Κυριακή (3/11) γίνεται με τη διεξαγωγή της 7ης αγωνιστικής η συνέχεια του πρωταθλήματος στον 7ο όμιλο της νέας Γ’ Εθνικής (Τέταρτης Κατηγορίας πλέον).\nΑναλυτικά η 7η αγωνιστική με πρόγραμμα και διαιτητές:\nΣπάρτη – Ζάκυνθος ΚΑΚΡΙΔΗΣ ΠΑΝ. ΚΟΡΙΝΘΙΑΣ – ΣΑΝΟΣ ΧΑΡ. ΚΟΡΙΝΘΙΑΣ, ΘΕΟΔΩΡΟΠΟΥΛΟΣ ΒΑΣ. ΚΟΡΙΝΘΙΑΣ (γήπ. Βλαχιώτη το ματς, λόγω αθλητικών αγώνων στο γήπεδο Σπάρτης)\nΤσιλιβί – ΠΑΟ Βάρδας ΡΕΚΚΑΣ ΗΛ. ΜΕΣΣΗΝΙΑΣ – ΚΑΡΒΟΥΝΗΣ ΜΑΡ. ΜΕΣΣΗΝΙΑΣ, ΜΠΟΥΡΙΚΑΣ ΗΛ. ΜΕΣΣΗΝΙΑΣ\nΠανηλειακός – Ερμιονίδα ΛΙΑΡΟΣ ΣΠΥΡ. ΛΑΚΩΝΙΑΣ – ΜΠΕΚΙΑΡΗΣ ΗΛ. ΛΑΚΩΝΙΑΣ, ΙΣΑΚΟΒΙΔΗΣ ΡΟΥΣ. ΛΑΚΩΝΙΑΣ\nΘύελλα Πατρών – Ολυμπ. Ζαχάρως ΚΑΖΑΝΑΣ ΣΠ. ΑΙΤ/ΝΙΑΣ (Δ’) – ΤΑΚΟΣ ΧΡ. ΑΙΤ/ΝΙΑΣ, ΜΠΑΚΑΣ ΙΩ. ΑΙΤ/ΝΙΑΣ\nΠανγυθεατικός – Ναύπλιο ΦΩΚΑΣ ΑΛ. ΑΧΑΪΑΣ – ΣΩΤΗΡΟΠΟΥΛΟΣ ΔΗΜ. ΑΧΑΪΑΣ, ΖΟΥΛΗΣ ΠΑΝ. ΑΧΑΪΑΣ\nΠαναργειακός – Αστέρας Βλαχ. ΝΤΑΟΥΛΑΣ ΦΩΤ. ΔΥΤ. ΑΤΤΙΚΗΣ (Β’) – ΟΙΚΟΝΟΜΟΥ ΚΩΝ. ΔΥΤ ΑΤΤΙΚΗΣ (Β’), ΠΛΑΚΑΣ ΧΡ. ΔΥΤ. ΑΤΤΙΚΗΣ (Β’)\nΔιαβολίτσι – Διαγόρας Βραχνεΐκων ΣΤΑΥΡΟΠΟΥΛΟΣ ΝΙΚ. ΗΛΕΙΑΣ – ΠΗΤΤΑΣ ΑΓΓ. ΗΛΕΙΑΣ (Β’), ΑΣΗΜΑΚΟΠΟΥΛΟΣ ΑΛΕΞ. ΗΛΕΙΑΣ


Μαθαίνω Αγγλικά Παίζοντας: Φεβρουαρίου 2011\n"Καλύτερη εποχή για να ξεκινήσει ένα παιδί ξένη γλώσσα είναι μεταξύ 2 και 3 χρονών..."\nΚαταλληλότερη ηλικία των 2 και 3 χρονών για να ξεκινήσει ένα παιδί μια δεύτερη ή τρίτη γλώσσα, προτείνει ο καθηγητής Βασίλειος Φθενάκης, ο οποίος κατάγεται από το Βραχάσι και θεωρείται ως ένας από τους πλέον ειδικούς παγκοσμίως σε θέματα προσχολικής παιδαγωγικής. Η δημοσίευση έγινε στην εφημερίδα Νέα Κρήτη στις 12/2/2011.\nΑναρτήθηκε από Agapi Liapaki στις 9:59 μ.μ.\nΠοιά ηλικία θεωρείται η πιο κατάλληλη για να ξεκινήσει το παιδί μου μια ξένη γλώσσα;\nΔεν είναι ποτέ πολύ νωρίς να ξεκινήσει κανείς μια ξένη γλώσσα. Έχει επιστημονικά αποδειχθεί ότι τα παιδιά που μαθαίνουν μια ξένη γλώσσα σε μικρή ηλικία ενεργοποιούν περισσότερα μέρη του εγκεφάλου τους σε σχέση με τα παιδιά που τη μαθαίνουν σε πιο μεγάλη ηλικία. Η έρευνα έχει δείξει ότι αυτό έχει σαν αποτέλεσμα να έχουν λιγότερες γνωστικές δυσκολίες, περισσότερη φαντασία και προσαρμοστικότητα στη σκέψη τους σε μαθήματα εκτός των αγγλικών, γιατί μπορεί να εφαρμόσουν παρόμοιους κανόνες σκέψης και αποδικωποίησης που αρχικά χρησιμοποίησαν για την εκμάθηση των αγγλικών σε αντίθεση με παιδιά που μαθαίνουν μια ξένη γλώσσα αργότερα. Επίσης ένα από τα βασικά προνόμια που έχει κάποιος σε μικρή ηλικία είναι ότι μπορεί να μάθει την ξένη γλώσσα με διασκεδαστικό και βιωματικό τρόπο. Ο τρόπος αυτός μπορεί να είναι βασισμένος στις συναναστροφές του με τα συνομήλικα παιδιά. Στις μικρές ηλικίες η διδασκαλία μιας ξένης γλώσσας πετυχαίνεται με συνεχές εναλλαγές κατάλληλων αναπτυξιακά δραστηριοτήτων.\nΈχουν οι μικρές ηλικίες κάποιο πλενονέκτημα σε σχέση με τις πιο μεγάλες για την εκμάθηση μιας ξένης γλώσσας;\nΚατά τη διάρκεια των πρώτων 3 χρόνων του παιδιού τα θεμέλια της σκέψης, της γνώσης, της όρασης, της συμπεριφοράς, και άλλων χαρακτηριστικών θεσπίζονται. Μέσα σε όλες αυτές τις κατακτήσεις, κάποιοι ειδικοί υποστηρίζουν ότι η περίοδος αυτή είναι ιδανική για την εκμάθηση μιας δεύτερης γλώσσας ως φυσική ικανότητα του εγκεφάλου. Το παιδί στα πρώτα χρόνια της ζωής του μπορεί να μάθει μια δεύτερη γλώσσα τόσο εύκολα όπως και την πρώτη του.\nΤα μικρά παιδιά έχουν μεγαλύτερη αυτοπεποίθηση όταν προφέρουν μία ξένη λέξη και το βρίσκουν διασκεδαστικό να κάνουν διαφορετικούς ήχους με τη φωνή τους με αποτέλεσμα να τη μαθαίνουν πιο γρήγορα. Για τα μικρά παιδιά τα τυχόν λάθη που κάνουν είναι μέρος του πειραματισμού της γλώσσας. Σε αντίθεση, τα πιο μεγάλα παιδιά είναι πιο αγχωμένα με την προφορά των λέξεων και μπορεί να αντιμετωπίζουν τυχόν συανισθήματα ντροπής από συνομήλικα παιδιά.\nΈνα άλλο πλεονέκτημα που έχουν τα παιδιά σε μικρότερη ηλικία είναι ότι μπορεί να μάθουν πιο εύκολα την προφορά των ιδιαίτερων φθόγγων αλλά και τον τονισμό της γλώσσας.\nΣεβασμός στη Διαφορετικότητα- Άραγε διδάσκεται;\nΣτην τάξη του Προνηπίου μου όλη αυτή τη χρονιά προσπαθούμε να ασχοληθούμε με τη διαφορετικότητα: για το πόσο ξεχωριστοί είμαστε εμείς οι ίδιοι. Συζητάμε για διαφορετικούς πολιτισμούς, και τις διαφορετικές ανάγκες που έχουν κάποιοι από εμάς (βλ. μαθησιακές δυσκολίες και ειδικές ανάγκες) , αλλά και σεβασμό στην προσωπικότητα του φίλου μας.\nβοηθήσουμε τα παιδιά να εκφράσουν τα συναισθήματά τους, όποια και αν είναι αυτά, θετικά ή αρνητικά για τους ίδιους εαυτούς και τους φίλους τους, για άλλους πολιτισμούς, για τα ¨διαφορετικά¨παιδιά.\nαποκτήσουν αυτό που ονομάζουμε ενσυναίσθηση: "Αν ήσουν στη θέση του, πως θα αισθανόσουν;"\nνα βοηθήσουμε τα παιδιά να συνειδητοποιήσουν ότι δεν χρειάζεται να μιλούν και να συμπεριφέρονται με τον ίδιο τρόπο.\nΟ κάθε ένας από εμάς έχει ένα ξεχωριστό και μοναδικό τρόπο έκφρασης και σκέψης που μας χαρακτηρίζει. Στόχος μας μέσα από την ενότητα αυτή είναι να πιστέψουν τα παιδιά στον ίδιο τους τον εαυτό. Να πιστέψουν στα συναισθήματά τους και να αισθάνονται καλά με αυτό που είναι και για αυτό που νιώθουν.\n'Εχουμε αναρωτηθεί ποτέ γι'αυτό που λέμε καμιά φορά σε παιδιά ή μεγάλους: "Μην Αισθάνεσαι Έτσι";.... Είναι σαν να μην δεχόμαστε αυτό που νιώθουν.\nΌ,τι αισθανόμαστε είναι δικό μας και αληθινό και είναι αυτό που είμαστε ή αυτό που μας κάνει να είμαστε...\nΈτυχε να δω σε ένα blog συναδέλφου http://wwwe-nhpiagwgeio-natasa.blogspot.com και να διαβάσω το παραμύθι της κοκκινοσκουφίτσας από τη μεριά του Λύκου. Σας το παραθέτουμε όπως ακριβώς είναι:\nύποπτη μ' αυτά τα ρούχα. Έτσι αποφάσισα να της δείξω πόσο σοβαρό ήταν να\nένα ευγενικό προσωπείο, αλλά ήταν τόσο κακοήθης. Παρ' όλα αυτά, έχω την\nμάτια με βοηθούν να την βλέπω καλλίτερα. Η επόμενη προσβολή στ' αλήθεια\nκορίτσι έκανε μία προσβλητική παρατήρηση. Ξέρω ότι θα έπρεπε να μην χάσω\n[Η ξενοφοβία και ο ρατσισμός ξεκινούν από την ιδέα ότι δίκιο υπάρχει μόνο\nτων απόψεων, σας χαρίζω σήμερα το παραμύθι της κοκκινοσκουφίτσας από\nτην πλευρά του δυσφημισμένου λύκου.]\nΑναρτήθηκε από Agapi Liapaki στις 10:59 μ.μ.\n"Καλύτερη εποχή για να ξεκινήσει ένα παιδί ξένη γλ...\nΠοιά ηλικία θεωρείται η πιο κατάλληλη για να ξεκιν...